ועדת המשנה לקידום תעסוקה ותעשייה, כנסת 18, פרוטוקול מספר 2, 2011-03-22 14:00

אמנון כהן: אני פותח את הדיון של וועדת משנה לוועדת הכספים לקידום תעסוקה ותעשייה.

אמנון כהן: הנושא היום – פעולות משרד התעשייה, המסחר והתעסוקה לשילוב המגזר החרדי בענף ההיי-טק, החרדי והערבי, מגזרים אני מתכוון, להכשרה ובסוף גם השמה.

אמנון כהן: ולמה היי-טק, תיכף אני אסביר.

אמנון כהן: אני אתן ככה פתיח, אדוני המנכ"ל, ואז יצטרפו הצוות המקצועי, ומי שכבר יש לו, יש סדרן שזה תפקידו לחלק חומר והוא משתוקק לקבל את החומר.

אמנון כהן: אז קודם כל חברי הכנסת שנמצאים כאן, אחר כך אפשר גם אם נשאר לגופים, לאורחים בשמחה.

אמנון כהן: אדוני המנכ"ל, מה שחשוב לנו כאן לדון בוועדת המשנה, וכשמו הוא – קידום תעשייה ותעסוקה.

אמנון כהן: אנחנו יודעים שיש החלטות רבות של הממשלה לשילוב המגזרים בתעסוקה, ולא פעם אנחנו שומעים גם במליאת הכנסת את נציגי הממשלה, לפעמים ממש בהתלהבות צועקים – שיצאו לעבוד, שיצאו לעבוד.

אמנון כהן: אבל בפועל לא נותנים את הכלים הנדרשים להכשיר, להוציא לעבודה וגם לדאוג כמובן שתהיה השמה לאותו מקצוע שלומדים.

אמנון כהן: ואדוני המנכ"ל, אני תיכף אשמע אתכם, את הסקירה שתעשו.

אמנון כהן: אבל שנדע, שאני חושב שבמגזרים שאנחנו מדברים עליהם, אנחנו לא יכולים מלמעלה לכפות פרויקט, לכפות משהו, אלא חייבים להיות קשובים לצרכים.

אמנון כהן: ועל מנת שנדע את כל הצרכים, צריך לשתף את המנהיגים, הן הארציים והן המקומיים, ואם אנחנו מתכוונים לעשות איזו שהיא פעילות בעיר מסוימת, בוודאי בוודאי שצריך לערב את ראש המועצה או ראש העיר, את חברי המועצה – שהם למעשה יגיעו לפרט ויביאו אותם לפרויקטים שאנחנו כמדינה – רוצים לעודד אותם.

אמנון כהן: ופשוט, אני חושב אדוני, שאנחנו תמיד מסתכלים בסטטיסטיקות כמה אחוזי אבטלה, באיזה אזורים יש אבטלה.

אמנון כהן: אבל לא על זה אנחנו מדברים.

אמנון כהן: אנחנו מדברים על אוכלוסייה שבכלל לא נכללים בסטטיסטיקות.

אמנון כהן: הם בכלל לא נרשמים באף מקום.

אמנון כהן: הם בכלל לא רוצים תעסוקה.

אמנון כהן: לכן המדינה פה צריכה להיכנס לתוך השכונות, לתוך הערים, לתוך האזורים האלה, ולעודד תעסוקה.

אמנון כהן: פה זה לא שאתה הולך להוריד את הרף של אבטלה במשק.

אמנון כהן: אלא אתה הולך לאזורים ולמגזרים – לעודד בהם תעסוקה, ובדרך הזאת אדוני, אתה גם מוציא אותם ממעגל העוני.

אמנון כהן: וכאשר גם זה חלק ממדיניות הממשלה, לצמצם את הפערים בחברה הישראלית, ואנחנו מבינים שרק איך אפשר לצמצם את הפערים – על ידי הכשרה, השכלה, תעסוקה מתאימה וראויה.

אמנון כהן: למה אמרתי היי-טק פה הדיון של היום?

אמנון כהן: כי אנחנו רגילים שאנשים כביכול באזורים הללו, מיועדים לעבוד בתעשיות מסורתיות, ועוד פעם בתפירה, או בנגרות או בכל מיני דברים אחרים, ואז למעשה השכר שלהם תמיד הוא נמוך, פחות משכר מינימום, לפעמים זה דרך חברת כוח אדם, אז בכלל אין שום תנאים, אז זאת אומרת אפילו שהוא יוצא לעבוד, אפילו שהוא כבר קיבל הכשרה, אבל הוא עובד וממשיך להיות עני.

אמנון כהן: לכן אני חושב שאדוני המנכ"ל, רציתי לשמוע את הצוות שלך, איך אתם נותנים כלים לאותם אנשים, איך אתם מגיעים לאותה אוכלוסיה.

אמנון כהן: כי המטרה היא למעשה להוציא נגיד סתם אני אגיד, נשים או במגזר הערבי או נשים חרדיות.

אמנון כהן: בואו נגיד אלה הדפוקים שבחברה הישראלית גם בכל הסטטיסטיקות.

אמנון כהן: אלה שגם נכנסים בסטטיסטיקה מתחת לקו העוני.

אמנון כהן: אז אם אתה רוצה להוציא אישה כזאת, לעודד אותה לצאת לעבוד – אז תן לה קודם כל הכשרה מתאימה וראויה בקבוצה, כי יש כאלה – הן מבחינת דתן, הן מבחינת אופי האוכלוסייה רוצים הפרדה בין גברים לנשים.

אמנון כהן: לאחר מכן כל אישה כזאת יש לה ילדים, לכן זה עוד מחסום שאפילו אם הכשרת את אותה קבוצה שייצאו לעבוד, אפילו אם הבאת מפעל ליד הבית, עדיין יש את הילדים, אין לה איפה לשים אותם.

אמנון כהן: בגלל שהתמ"ת אמון גם על הנושא של מעונות יום, גם הכשרה, גם הסבה מקצועית, גם תעסוקה, אז זה המשרד הייעודי בנושא שאנחנו מדברים עליו.

אמנון כהן: אז אם אנחנו כבר הולכים לטפח אזור מסוים, או לתת קבוצה נקודתית, לטפל טיפול נקודתי במקום מסוים, בשביל זה אז בחוק של עידוד השקעות הון, רציתי לתת את המענה לנושא הזה, שיהיה לך כלים.

אמנון כהן: כי אם המדינה הגדירה אזור מסוים שרוצה לא מוכה אבטלה אלא עידוד תעסוקה, והמדינה רוצה להיכנס שם, שיהיה לך את הכלים להגיד למפעל היי-טק שהוא במרכז תל אביב, שים פה את הנקודה שלך, שים פה איזו שהיא שלוחה שגם יכשירו, גם יקימו את המפעל, ותן לו את כל התמריצים, וגם אני רוצה ליד זה להקים כבר מעון יום.

אמנון כהן: האישה שיוצאת, ששמה את הילדים שלה במעון יום בבוקר, נכנסת לתעסוקה, עובדת, יוצאת חזרה, לוקחת את הילדים, הולכת הביתה.

אמנון כהן: ומצדי, שבמשמרת שנייה הבעל יבוא לעבוד.

אמנון כהן: גם אפשר.

אמנון כהן: ולכן אדוני, אני לא יודע אם נתתם את הדעת למגזרים האלה.

אמנון כהן: יכולים לעשות מיליון תוכניות.

אמנון כהן: בפועל זה לא תופס, כי אנחנו לא מגדירים את המטרה ולא יודעים גם איך להגיע אליה.

אמנון כהן: לכן אדוני, הנושא של הדיון הזה היום יהיה רק נושא של סקירה, ואנחנו רוצים ללמוד.

אמנון כהן: יש פה נציגים שככה, חברת הכנסת זועבי הסבה את תשומת ליבי שגם במגזר יש בעיות קשות, ויש פה אנשי מקצוע, שהם גם הביאו לי נייר.

אמנון כהן: ישבתי איתם ואני כמובן אעביר אליך אחר כך.

אמנון כהן: מה שאני מצפה מהדיון של היום שיוקמו צוותים מקצועיים בין המגזר.

אמנון כהן: כרגע נתחיל עם המגזר הערבי ואני גם אצרף לך גם את המגזר החרדי.

אמנון כהן: אני עוד לא הזמנתי את הקבוצה.

אמנון כהן: אנחנו נחבר ואנחנו רוצים להגיע לפרט שייצא מהמעגל ויתחיל לעבוד.

אמנון כהן: אני רוצה להודות גם למ.מ.מ שלנו, שעשה עבודה מצוינת, מחקר מצוין, וגם נתן לי קצת כלים ואנחנו רק שנדע על נתונים, מה שהכינו לנו מ.מ.מ.

אמנון כהן: בנושא של נתוני תעסוקה של נשים וגברים באוכלוסייה החרדית לעומת האוכלוסיות היהודיות שאינן חרדיות.

אמנון כהן: אתה רואה פה את הפערים שאתה אומר – תשמע, מה אנחנו עושים כמדינה?

אמנון כהן: הרי רק לדבר לא ייצא, מה עושים בפועל.

אמנון כהן: יש פה נתונים שאם סתם אנחנו נגיד במגזר החרדי שיעור התעסוקה אצל הגברים 37.4%.

אמנון כהן: אצל נשים 49.1%.

אמנון כהן: ואם משכללים גברים נשים במגזר החרדי יוצא 43.2%.

אמנון כהן: לעומת זאת, אם אנחנו מדברים על המגזר הלא חרדי, השיעור של גברים כמעט 80% - 79.9%.

אמנון כהן: נשים 70%, ובסך הכל הממוצע הוא 74.8%.

אמנון כהן: זאת אומרת הפער בין חרדים ללא חרדים בשכלול אישה וגבר, במגזר החרדי 43.2% והמגזר הלא חרדי 74.8%.

אמנון כהן: ואנחנו מכירים את כל ההשלכות של זה.

אמנון כהן: את כל ההשלכות החברתיות של זה.

אמנון כהן: הילד לא יכול להגיע לחוג כי אין להורים מספיק כסף לתת.

אמנון כהן: הילד מסתובב ברחוב ואז הוא יכול ללכת להתדרדר לכיוונים שליליים, שאז החברה והמדינה צריכה לטפל בו ולהוציא אותו לנוער בסיכון, או בנשירה מבתי ספר, כי אין לו מישהו שייתן ואין לו מי שיחזק אותו גם בבתי ספר.

אמנון כהן: כמובן אנחנו צריכים לחזק את ההורים, שגם זה יגיע גם לילדים.

אמנון כהן: סתם אני אתן לך עוד נתון, שנדע – שיעור המשתתפים בכוח העבודה, עוד פעם חרדים הממוצע בין גברים לנשים 48% והלא חרדים זה 79%.

אמנון כהן: שיעור בלתי מועסקים אצל גברים.

אמנון כהן: בלתי מועסקים זאת אומרת מה שאתה יודע, זה מה שנרשם אצלך.

אמנון כהן: אני עדיין, פה אני חושב לא נלקח בחשבון, איפה המ.מ.מ.

אמנון כהן: שלנו?

בן עמי: פה.

אמנון כהן: לא נלקחו בחשבון אנשים שאנחנו עוד לגביהם לא יודעים שהם לא בכוח העבודה בכלל.

אמנון כהן: פה אני חושב האחוזים ישתנו לגמרי.

בן עמי: ברור.

אמנון כהן: כי אלה פה שרצו לחפש עבודה במגזר החרדי נגיד זה 12%, במגזר הלא חרדי רק 8% זה מה שמופיע.

אמנון כהן: יש לי גם נושא של אוכלוסייה ערבית ראיתי פה.

אמנון כהן: הפערים כאלה גם דומים גם במגזר הערבי שאנחנו רואים.

אמנון כהן: עוד פעם אני חושב אלה שאנחנו יודעים לגביהם שהם נרשמים אצלו בלשכות התעסוקה.

אמנון כהן: אבל הם גם לא מגיעים לשם, אז לכן הם גם לא נכנסים לסטטיסטיקה.

אמנון כהן: אני כבר רוצה לציין שבפעם הבאה יש לי פה נושא שהכינו מ.מ.מ, נושא של חרדים וערבים בשירות אזרחי לאומי, שזה פרויקט אחר לגמרי, לא קשור אליכם, אבל זה פרויקט שאני חושב בתהליך כזה שאנחנו נכניס אותם למעגל בשירות האזרחי, ותוך כדי שירות אזרחי נכשיר אותם כבר בתוך התהליך הזה להכשרה מקצועית, יש גם פרויקט כזה שאנחנו נדבר עליו באחד הדיונים שלנו, זה יהיה נושא אחר שנטפל בו.

אמנון כהן: וכרגע, חברת הכנסת זועבי, אם את רוצה להגיד איזה משפט, ואז אתן למנכ"ל לסקור לנו ואז נרצה להתייחס.

אמנון כהן: מה שתחליטי, אם את רוצה עכשיו, את רוצה אחר כך.

חנין זועבי: אני חושבת קודם כל אני אראה את הסקירה ואשמע את הדיון ואחר כך אתייחס.

אמנון כהן: בבקשה.

שרון קדמי: טוב.

שרון קדמי: כמה זמן יש לנו?

אמנון כהן: כשלא היית דיברנו.

אמנון כהן: אנחנו רוצים קצר, קולע, לעניין, וכמה שצריך.

שרון קדמי: טוב, בסדר.

שרון קדמי: אז אני לא אלאה אתכם יותר מדי במה שאנחנו כל הזמן אומרים – שמדינת ישראל, שתי כלכלות וכו' וכו', אתם מכירים את זה לפחות טוב כמונו ומה צריך לעשות.

שרון קדמי: המתודולוגיה של המצגת תהיה מאד ברורה.

שרון קדמי: נתחיל ביעדי המשרד שאנחנו רואים אותם, ואחר כך נתייחס לשתי האוכלוסיות – לאוכלוסיית המיעוטים ולאוכלוסיית החרדים, כשבכל אחת מהאוכלוסיות ניתן איזו שהיא סקירה קטנה על מצב השוק כיום, ומה הכלים שאנחנו משתמשים בהם לאוכלוסיות הללו.

שרון קדמי: ואני אומר מראש, אמנם שתי אוכלוסיות, אבל המאפיינים אינם בהכרח זהים.

שרון קדמי: יש מאפיינים לאוכלוסייה החרדית ויש מאפיינים לאוכלוסייה של המיעוטים.

שרון קדמי: חסמים שונים, חלקם זהים, חלקם שונים בתכלית, ואנחנו נתייחס לזה.

שרון קדמי: כמו שאתם יכולים לראות כאן, יעדי המשרד שנגזרו מהמלצות וועדת אקשטין שמונתה על ידי שר התמ"ת הקודם – הוגשו לממשלה בשנה שעברה.

שרון קדמי: היעדים מאד מאד מאד שאפתניים.

שרון קדמי: אתם יכולים לראות, רק נשים ערביות אנחנו מדברים על הכפלה.

שרון קדמי: גברים ערבים – כמעט הכפלה.

שרון קדמי: גברים חרדים – 70% גידול.

שרון קדמי: נשים חרדיות 50%.

שרון קדמי: יעדים מאד מאד שאפתניים.

שרון קדמי: אבל, אין ברירה אחרת, מדינת ישראל אם לא תעמוד ביעדים הללו, אף פעם לא תוכל להמשיך ולגדול בקצב שהיא גדלה היום.

שרון קדמי: צמיחה של 5% בשנה, עם תוצר של 30,000 דולר בחיים לא יהיה עם המספרים הללו.

שרון קדמי: נספר לכם נתון שאני מרבה להשתמש בו.

שרון קדמי: ב-2015 50% מהתלמידים בכיתות א' חרדים ואו מיעוטים.

שרון קדמי: 10 שנים אחר כך הם אמורים להיות חלק מכוח העבודה היצרני של מדינת ישראל.

שרון קדמי: עם שיעורי ההשתתפות שיש לנו היום, מדינת ישראל לא תהיה בין 15 המדינות המובילות בעולם, היא תסגור את ה-OECD אם יהיו 34 מדינות.

שרון קדמי: אם יהיו יותר הן יהיו בסוף.

שרון קדמי: אין שום סיכוי, וכדי למנוע את זה אנחנו צריכים לשאוף לפה.

שרון קדמי: אתם יכולים לראות שם כתוב בדיוק – המשק הישראלי לא יכול להגיע למלוא הפוטנציאל, בדיוק מה שאמרתי.

אמנון כהן: שנייה כבוד המנכ"ל.

אמנון כהן: אנחנו רואים את השאפתנות ואני מברך.

אמנון כהן: הלוואי ונגיע ליעדים הללו.

אמנון כהן: אבל חשוב מאד ואני חושב שאפשר להגיע ליעדים הללו.

אמנון כהן: אפשר.

שרון קדמי: אני מסכים.

אמנון כהן: זה לא בלתי אפשרי.

אמנון כהן: אם נעשה דרך נכונה, נמצא את הנתיב הנכון ותוך כדי ריצה שלנו נכייל את עצמנו, ונגיד רגע רגע, לא נגיע בדרך הזאת, צריך לחפש נתיב אחר.

אמנון כהן: אבל ככה בסיסמאות לדבר, אנחנו נישאר תמיד בסיסמאות, גם עוד שנה, שנתיים, שלוש.

אמנון כהן: גם ב-2020 נישאר בסיסמא והאחוזים כמעט ולא ישתנו.

אמנון כהן: אם כי אני מברך, אני מברך.

אמנון כהן: אני רואה פה, יש איזו שהיא התקדמות, אבל גם חשוב לנו הדרך, איך אנחנו מתקדמים.

שרון קדמי: אז כמו שאמרתי, מתודולוגית התחלנו ביעדים.

שרון קדמי: עכשיו בואו נראה איך אנחנו מגיעים לשם.

שרון קדמי: זה לא פשוט, אבל בהחלט אפשרי.

שרון קדמי: מבחינת אוכלוסיית המיעוטים – אתם יכולים את המספרים.

שרון קדמי: גודל האוכלוסייה בגילאי העבודה, מתוכם כחצי גברים.

שרון קדמי: שיעור התעסוקה של נשים ערביות אתם רואים – 22% נמוך באופן מהותי ומשמעותי מנשים יהודיות.

שרון קדמי: הגברים, שיעור ההשתתפות הרבה יותר גבוה, אולם ההרכב הענפי שונה, ובעיקר נפקד מקומם מענף השירותים העסקיים.

שרון קדמי: זאת אומרת המגזר הלא יהודי עוסק בעיקר בעסקים קטנים ובינוניים, במקצועות של עבודת יד.

שרון קדמי: פחות ופחות שירותים עסקיים כמו ראיית חשבון, בנקאות, פיננסים, לא מספיק.

שרון קדמי: ממש לא מספיק.

שרון קדמי: זה לא שאין.

שרון קדמי: יש.

שרון קדמי: אבל בוודאי לא כחלקם באוכלוסיה, בוודאי לא כמו שחלקם צריך להיות.

שרון קדמי: אנחנו יכולים לראות שבשנים האחרונות בהחלט יש מגמה בשיעור ההשתתפות גם אצל הגברים וגם אצל הנשים.

שרון קדמי: זה כבר קיים בתודעה, זה קיים בהידברות, אבל עדיין יש מספר חסמים שחייבים להתייחס אליהם, כי אחרת אנחנו לא נוכל להתגבר עליהם.

שרון קדמי: בראש ובראשונה זה קושי במציאת מקום עבודה בתוך המגזר.

שרון קדמי: זאת אומרת המגזר עצמו לא גדול מספיק.

שרון קדמי: אין מספיק היצע לגודל האוכלוסייה במגזר עצמו.

שרון קדמי: ואנשי המגזר צריכים לצאת החוצה.

שרון קדמי: והדוגמא הבולטת ביותר זה הייצוא.

שרון קדמי: משרד התמ"ת עוסק גם בייצוא.

שרון קדמי: מספר החברות מהמגזר הלא יהודי שעוסקות בייצוא – זניח.

שרון קדמי: זניח עד לא קיים.

שרון קדמי: וזה משפיע.

שרון קדמי: בלי להעליב ובלי לפגוע, אין שום סיבה שהאוכלוסייה של המיעוטים תתעסק רק בדברים שמייחסים להם כמו חומוס וטחינה.

שרון קדמי: ממש לא.

שרון קדמי: יש היי-טק ויש ייצוא, ויש הרבה דברים אחרים שהם יכולים להתעסק ואנחנו פועלים גם בנקודה הזאת באמצעות מכון הייצור.

שרון קדמי: יש להם תוכנית שנקראת תבל, מאד מאד יפה, שמטרתה לעודד פעילות במגזר הלא יהודי לייצוא.

שרון קדמי: אז זה קושי אחד.

שרון קדמי: קושי שני זה בעיה להיכנס לשוק העבודה היהודי.

שרון קדמי: יש חסמים.

שרון קדמי: אלף יש חסמים תרבותיים שאני מאשים יותר את הצד של המגזר היהודי מאשר את המגזר הלא יהודי.

שרון קדמי: קשה לקבל מישהו שהוא טיפה שונה בתרבות, בהוויה, וזה גם משהו שדומה למגזר החרדי וזה גם משהו שדומה למגזר המיעוטים, ואני מציע לכבוד יושב הראש - תייחד דיון מיוחד גם על אוכלוסיית המוגבלים.

שרון קדמי: הם חלק בלתי נפרד.

שרון קדמי: ואם אנחנו בהשוואה ל-OECD, אנחנו כל כך אוהבים להשוות את עצמנו, מדברים בעיקר על מיעוטים וחרדים, במוגבלים – אנשים עם מוגבלויות, מצבנו גרוע עשרות מונים.

אמנון כהן: אנחנו נעשה דיון מיוחד גם על זה.

שרון קדמי: עשרות מונים.

שרון קדמי: וגם שם, משרד התמ"ת יש לו הרבה מה להגיד.

אמנון כהן: אנחנו נעשה דיון.

שרון קדמי: קרוב לשני שליש מערביי ישראל גרים בצפון הארץ ובאזור חיפה.

שרון קדמי: יישובים קטנים, שמגוון היצע העבודה שם מצומצם.

שרון קדמי: גם התשתיות לא מספקות.

שרון קדמי: מישהו שגר בכפר בגליל ורוצה להגיע לעבוד בחברת היי-טק בהרצלייה, לא שזה לא אפשרי, זה אפשרי – אבל קשה.

שרון קדמי: אין הרבה חברות היי-טק שעובדות בגליל.

שרון קדמי: נכון, יש חממות, יש כמה יזמים מאד מאד מאד מצליחים ושאפתנים שמצליחים לעשות יופי של דברים.

שרון קדמי: לא מספיק.

שרון קדמי: לא מספיק.

שרון קדמי: האוכלוסייה הערבית צריכה לפרוץ את אותו מעגל, גם פיזי של לעבוד באזור שהם גרים, וגם בתרבות – לעבוד עם היהודים, יחד עם היהודים ולא רק באזורים הללו.

שרון קדמי: חסם נוסף.

שרון קדמי: חסם אחרון זה מיעוט הרשתות החברתיות.

שרון קדמי: חברים, רשת חברתית זה לא רק פייסבוק.

שרון קדמי: יש הרבה מעבר.

שרון קדמי: כי אותן רשתות חברתיות זה כלי עבודה היום.

שרון קדמי: זה כלי עבודה.

שרון קדמי: אתה מגדיל את מעגל פוטנציאל האנשים שאתה יכול להעסיק, את החברות שאתה יכול לעבוד בהן, ולצערי גם אצל המיעוטים וגם אצל החרדים זה מאד מוגבל וזה חסם.

שרון קדמי: שקף הבא – הפעולות שלנו.

שרון קדמי: אנחנו עושים שורה ארוכה של פעולות.

שרון קדמי: חלקן עם המגזר השלישי, לא מעט עם הרבה ארגונים שעושים עבודת קודש.

שרון קדמי: דוגמא מאד יפה זה עם ארגון צופן בנצרת, שמכשיר עובדים להשמה בהיי-טק.

שרון קדמי: הכוונה, מדובר על מיזם שמפעיל בעיר נצרת בתקציב של כמיליון שקל, השמת עובדים.

שרון קדמי: אני מדבר על מהנדסים, אני מדבר על עובדים בהכשרות גבוהות.

קריאה: אקדמאים.

שרון קדמי: אקדמאים, כולם אקדמאים.

שרון קדמי: שהיעד לשנה הזו ולשנה הבאה זה 100 השמות חדשות.

שרון קדמי: כשאנחנו בוחנים להרחיב את המיזם הזה גם לאזור המשולש.

אמנון כהן: זאת אומרת אתם לוקחים אותם הופכים אותם להנדסאים?

שרון קדמי: לא, לא.

שרון קדמי: זה אקדמאים שאנחנו ---

אמנון כהן: עושים הסבה להנדסאים?

שרון קדמי: השמה.

שרון קדמי: הסבה והשמה.

שרון קדמי: כשהמטרה זה לשים אותם במקומות מאד איכותיים.

שרון קדמי: בחברות ההיי-טק, בחברות התוכנה.

חנין זועבי: כמה היעד לשנת 2011?

שרון קדמי: 100 השמות חדשות.

חנין זועבי: כמה השמות היו בשנת 2010?

שרון קדמי: אני לא יודע להגיד לך, אבי, אתה זוכר?

שלמה וקס: בפרויקט הספציפי הזה צופן עשו בשנתיים האחרונות שלושה קורסים כאלה.

שלמה וקס: אם אני זוכר נכון, כל אחד מהם היה של כ-20-30.

חנין זועבי: היו השמות?

שלמה וקס: כן, כן, בוודאי.

שלמה וקס: יש להם כ-60% השמה.

שרון קדמי: שזה שיעור השמה מדהים.

שרון קדמי: 60% השמה אני חותם עכשיו ל-30 שנה הקרובות בכל חברת כוח אדם.

שלמה וקס: ואנחנו במסגרת המיזם הזה חייבנו אותם בשיעור ההשמה הזה לפחות, כדי להמשיך את הפרויקט.

שרון קדמי: עכשיו לדעתי גם צופן הולכים לשתף איתנו פעולה ב-RFI, נכון?

שרון קדמי: הם זכו.

שלמה וקס: כן, כן, כן, זו המסגרת הזאת.

שרון קדמי: יפה.

שרון קדמי: תוכנית נוספת ייחודית מאד להנדסאים בדואים, כולל מימון שכר לימוד ודמי קיום.

שרון קדמי: אנחנו מדברים שבשנת 2011 ילמדו כ-40 סטודנטים בדואים, בעלות של מיליון שקלים נוספים, חציים בתוכנה וחלקם בחשמל.

שרון קדמי: שוב, אוכלוסייה גם כן עם מאפיינים מאד ייחודיים שצריכה לקבל ---

אמנון כהן: על פי צרכים של המשק, זאת אומרת חסרים ידיים כאלה.

שרון קדמי: בוודאי.

שרון קדמי: אני לא מכשיר אנשים מובטלים.

שרון קדמי: אני לא רוצה מישהו שיהיה לי מובטל עם דיפלומה.

שרון קדמי: זו לא המטרה שלי.

שרון קדמי: המטרה שלי זה להכשיר מישהו ---

אמנון כהן: זו המטרה, שיהיה השמה מיד אחרי זה.

שרון קדמי: שתהיה השמה.

שרון קדמי: אם אין השמה, לא עשיתי שום דבר.

שרון קדמי: תוכנית חדשה למתן 500 שוברי תעסוקה לדורשי עבודה אקדמאים, בכלל זה במקצועת ההנדסה.

שרון קדמי: קצת להסביר מה זה שוברים.

שרון קדמי: אני אקדמאי, מקבל שובר ששווה כסף.

שרון קדמי: אני בא איתו למעסיק והמעסיק פודה את השובר הזה במזומן, ובעצם זה תמריץ למעסיק לקלוט אותי.

שרון קדמי: זה בעצם סבסוד.

אמנון כהן: כמה?

אמנון כהן: מה זה לחודש?

אמנון כהן: זה חודשי?

שרון קדמי: השובר הוא חודשי, אבל אתה מקבל אותו לתקופה מסוימת.

אמנון כהן: לשנה כאילו?

שרון קדמי: עכשיו, אנחנו מדברים על תקציב של שוברים לשנת 2011 – אנחנו מדברים על 500 שוברי תעסוקה.

חנין זועבי: אבל זה לא 500 אחד.

חנין זועבי: זה לא 500 למהנדס.

שרון קדמי: זה 500 שוברים.

שרון קדמי: אנחנו רוצים, שואפים ש---

חנין זועבי: זה קבוצה של שוברים.

שרון קדמי: כן, אבל המטרה שלנו זה לאקדמאיים, עם דגש על מהנדסים.

אמנון כהן: לא, היא שואלת האם שובר אחד מספיק לאיש אחד ---

שרון קדמי: כן, כן.

שרון קדמי: שובר לבן אדם.

אמנון כהן: אז זה 500 איש.

שרון קדמי: שובר זה תעודת זהות.

חנין זועבי: אה, 500 איש.

חנין זועבי: זה לא 500 לחודש.

שלמה וקס: לא, לא, לא, 500 איש.

אמנון כהן: הוא חייב להיות אקדמאי, אבל.

שרון קדמי: בוודאי.

שרון קדמי: רצוי מהנדס, אבל גם אם לא מהנדס – גם טוב.

חנין זועבי: מה התוקף של השובר?

חנין זועבי: לכמה זמן יש אותו?

שרון קדמי: אני לא יודע להגיד לך מראש.

חנין זועבי: מספר חודשים?

שרון קדמי: לא, חודשים ויותר.

אמנון כהן: לא, אני חושב שזה שנה המדינה משתתפת, לאחר מכן אבל המעסיק מתחייב לקלוט אותו, יש דבר כזה.

שרון קדמי: אמת.

שרון קדמי: עכשיו אנחנו מדברים פה על תקציב של 5 מיליון שקלים, כשהשובר משולם למעסיק עבור קליטת העובד לעבודה.

שרון קדמי: זאת אומרת זה לא איזה שהוא ---

אמנון כהן: ואם אחרי שלושה חודשים הוא גילה שהוא לא מתאים לו?

שרון קדמי: תראה, הוא לא מתאים לו כי מה?

שרון קדמי: כי הבן אדם סתם הוא לא אוהב איך שהוא מתלבש או שהוא עושה לו נזק לעסק.

שרון קדמי: זה שני דברים שונים.

אמנון כהן: לא, לא, הוא לא מספיק לעבודה שלו.

אמנון כהן: אתה יכול להפר את זה כאילו?

שרון קדמי: יהיה לו מאד קשה.

שרון קדמי: קשה.

שרון קדמי: כי אנחנו לא רוצים מצב שיבוא מעסיק וכל שלושה חודשים, יעשה לי דלת מסתובבת.

אמנון כהן: שיהיה ניצול לרעה.

אמנון כהן: אוקי, הלאה, תמשיך.

שרון קדמי: הגדלת התקציב לשוברי הכשרה והתאמה לחסמים ייעודים בכלל למגזר.

שרון קדמי: יש לנו תוכניות משותפות עם ג'וינט וטבת.

אמנון כהן: מה זה ג'וינט וטבת במילה אחת.

שרון קדמי: ג'וינט זה ארגון הג'וינט.

אמנון כהן: מכיר.

אמנון כהן: מה עוד?

שרון קדמי: טבת זה שיתוף פעולה בתנופה ותעסוקה, שיתוף פעולה בינינו לבינם, שזה למעשה הדטא סייט, אתר הניסויים של ממשלת ישראל באמצעות משרד התמ"ת, לכל מיני תוכניות.

שרון קדמי: סתם אני אקח דוגמא, תוכנית שאולי אתם מכירים – מפתח, אצל החרדים, או רשות מקדמת תעסוקה ברשויות המקומיות.

שרון קדמי: תוכנית שנבחנת כפיילוט בטבת, ברגע שהיא מוכחת כמוצלחת היא עוברת למשרד התמ"ת, ואז אנחנו עושים לה סקיילינג ופורשים אותו בכל הארץ.

אמנון כהן: זאת אומרת פיילוט ואז אתה ממשיך.

שרון קדמי: בדיוק, זה אתר הניסויים שלי.

שרון קדמי: עכשיו אני הולך לבחון שלוש – ארבע תוכניות לחרדים, למיעוטים, למגזר העירוני ולמגזר הכפרי, שאני הולך לשאוב מטבת ולפרוש בכל הארץ.

שרון קדמי: מדובר פה בעלויות מאד גבוהות.

שרון קדמי: מיזם משותף מו"פ.

שרון קדמי: אנחנו עם חממת NGT בנצרת.

שרון קדמי: חממה מאד מעניינת.

שרון קדמי: ארבע תוכניות מו"פ בהיקף של תשעה מיליון שקל, מענקי מדינה כמעט 7 מיליון שקל, רק לזה.

שרון קדמי: בנוסף, אישור המדען הראשי שתי תוכניות מו"פ למגזר בהיקף של 2.1 מיליון שקל, כמעט 1 מיליון שקל מענקי מדינה.

שרון קדמי: עוד פעולות שלנו במסגרת פעילויות אחרות למיעוטים – יש את מסלול תעסוקה.

שרון קדמי: אני מניח שרובכם מכירים.

שרון קדמי: זה למעשה סבסוד שכר דה פקטו של המדינה במקומות עבודה.

שרון קדמי: מישהו שקולט מעל 5 עובדים למקום העבודה, מתחייב להעסיק אותם 30 חודשים, מקבל סבסוד של עד 20% מעלות השכר, כשתוכנית נוספת ייחודית ---

אמנון כהן: 30 חודש צריך להעסיק?

שרון קדמי: מתחייב להעסיק 30 חודש.

שרון קדמי: ומההיכרות שלנו, מי שכבר עובד 30 חודש – נשאר.

שרון קדמי: שיעור הנשירה מאד נמוך.

שרון קדמי: תוכנית מאד מאד מאד מוצלחת.

שרון קדמי: משרד התמ"ת מוציא בשנה מעל 100 מיליון שקל ---

אמנון כהן: כמה יש כאלה היום במסלול הזה?

שרון קדמי: אז זה מה שבדיוק אני אומר.

שרון קדמי: מעל 100 מיליון שקל בשנה.

שרון קדמי: אשר שטרית ממרכז ההשקעות הוא זה שאחראי, הוא סגן מנהל מרכז ההשקעות, שאחראי על כל מסלול התעסוקה.

שרון קדמי: מעל 100 מיליון, אלפי מקומות עבודה כשיש לנו גם מסלול תעסוקה בשכר גבוה, שמיועד לשכר ממוצע של פעמיים וחצי השכר הממוצע במשק.

שרון קדמי: אנחנו מדברים על שכר של 20,000 ו-30,000 ₪ בחודש, שהמדינה מסבסדת עד 50% לחמש שנים.

שרון קדמי: גם, עשרות ומאות מיליוני שקלים.

שרון קדמי: לדעתי, זה הכל.

שרון קדמי: שאלות, אם יש לגבי מגזר המיעוטים – אני אשמח לענות.

חנין זועבי: יש לך מידע כמה מועסקים מהערבים הועסקו במכרז האחרון?

שרון קדמי: כן, אשר יוכל לענות.

שטרית: בהקצאה האחרונה – בוא נאמר שכ-40% מתוך 4,000 עובדים, זאת אומרת 1,600 מועסקים מבני מיעוטים נכנסו בהקצאה האחרונה, שזה דרמטי.

שטרית: זה עלייה גבוהה.

חנין זועבי: 2010 – 1,600 מיעוטים חרדים וערבים, או רק ערבים?

שטרית: לא, לא, אני מדבר רק על בני מיעוטים.

שטרית: את דיברת על בני מיעוטים, נכון?

חנין זועבי: ערבים.

שטרית: ערבים, אוקי.

חנין זועבי: 1,600 ב-2010?

שטרית: כן.

שרון קדמי: אנחנו מתעדפים מיעוטים וחרדים.

שרון קדמי: זאת אומרת ככלל, מסלול תעסוקה הוא רק לאזורי עדיפות לאומית.

שרון קדמי: זה אומר הפריפריה הרחוקה.

שרון קדמי: חרדים, מיעוטים, אנשים עם מוגבלויות – כל הארץ.

שרון קדמי: זאת אומרת אני מתעדף אותם, כל הארץ, בלי קשר למיקום הגיאוגרפי.

שרון קדמי: וזו החרגה שעשינו במיוחד לשתי האוכלוסיות הללו.

שרון קדמי: עכשיו, קראתי לפני כמה ימים באחד העיתונים, אני לא זוכר איפה, על ראיון של מנכ"לית ערבייה בחברת היי-טק.

שרון קדמי: חברים, לשם צריך לשאוף.

שרון קדמי: לא צריך לעשות על זה כתבה כאילו זה משהו מוזר.

שרון קדמי: זה צריך להיות דבר נורמאלי.

שרון קדמי: כמו שיש מנכ"ל חברת היי-טק, יכולה להיות מנכ"לית חברת היי-טק.

שרון קדמי: והיא יכולה להיות רחמנא ליצלן או חרדית או ערביה.

שרון קדמי: אני לא רואה בזה ---

אמנון כהן: עם כיסוי ראש וזה?

שרון קדמי: אני לא יודע אם היא מוסלמית או נוצרית.

אמנון כהן: לא, היא לא הייתה מוסלמית.

שרון קדמי: גם בסדר וגם בסדר.

אמנון כהן: כן?

שרון קדמי: רק שיהיה.

אמנון כהן: גם עם זקן ופאות וזה?

שרון קדמי: אישה?

אמנון כהן: גבר גם.

שרון קדמי: אה, אוקי.

אמנון כהן: כי היו כתבות אחרות בדה-מרקר.

אמנון כהן: אתה אמרת עיתון, אז אני אומר היו כתבות אחרות שיש אפליה ---

שרון קדמי: רגע, צביקה יצא.

אמנון כהן: מי זה צביקה?

שרון קדמי: מזרחי.

שרון קדמי: אני צוחק, אני צוחק.

אמנון כהן: לא, פשוט קראתי, אני מדי פעם עובר על זה, אז הייתה כתבה שבאותו קורס מסיימים בוגרים ובגלל החזות, כמו שציינת, בגלל החזות החיצונית, לא תמיד יכולים להתקבל לאותם המשרות ---

שרון קדמי: חסם.

אמנון כהן: כן, חסם מאד רציני.

שרון קדמי: מאד רציני.

אמנון כהן: והייתי רוצה לדעת כמובן תוך כדי, אתה מגיע לשקף ---

חנין זועבי: שרון משתמש בשפה עדינה.

חנין זועבי: הוא אמר חסם תרבותי.

שרון קדמי: כן, זה מה שרציתי להגיד.

אמנון כהן: אנחנו תיכף עוברים כבר למגזר החרדי.

שרון קדמי: אנחנו עוברים למגזר החרדי.

אמנון כהן: כן, אז אני אומר שבאמת היו הרבה, גם אלי, גם בגלל שאני יושב ראש וועדת המשנה הזאת, הרבה פנו אלי וסיימנו בקריה האקדמית, קריית אונו, סיימו תואר, חלקם רואי חשבון, חלקם משפטים, ומתקשים מאד מאד להתקבל לעבודה, כי מצד אחד אני חושב המקום הזה נתן מענה לאוכלוסייה חרדית ששילב אותם בהשכלה גבוהה ונתן להם את כל התנאים.

אמנון כהן: גברים לבד, נשים לבד, עשה את כל ההפרדות, אבל לא התפשר ברמה האקדמאית, כמו כולם, אבל להתקבל לעבודה – מאד מאד קשה.

אמנון כהן: כמובן גם זה במגזר, אם אתה יכול להתייחס.

שרון קדמי: אני מסכים איתך.

אמנון כהן: איך עוברים את החסם הזה?

אמנון כהן: איך אני יכול לדעת כמה חרדים יישבו באגף האוצר, עם זקן ופאות למשל.

קריאה: בעזרת ה'.

אמנון כהן: בעזרת ה', בסיעתא דשמייא.

קריאה: כמה ערבים יישבו במשרד האוצר.

אמנון כהן: ראיתי כמה.

אמנון כהן: דווקא ברשות המיסים ראיתי כמה מוכשרים, באמת, אנשים טובים.

אמנון כהן: המגזר החרדי, בבקשה אדוני.

שרון קדמי: בכבוד.

שרון קדמי: קצת נתונים, אתם יכולים לראות את המספרים – 8-9% מכלל האוכלוסייה.

שרון קדמי: אגב, הריבוי הטבעי גם של אוכלוסיית החרדים וגם של המיעוטים הוא מן הסתם הגבוה ביותר, מעל 2.2% - 2.3%, אם אני לא טועה אולי אפילו יותר בהשוואה לאוכלוסייה החילונית, חצי ואף פחות.

שרון קדמי: אז צריך גם להתייחס לדברים האלה.

שרון קדמי: בגילאי העבודה, אתם יכולים לראות שכוח העבודה הרבה יותר נמוך, מתוכם 120,000 גברים, עם גידול שנתי מאד מאד גדול.

שרון קדמי: תיכף אני אתייחס לחסמים.

שרון קדמי: ופה יש חסם אחד בוטה, שהממשלה והכנסת נדרשה אליו, ותיכף נתייחס אליו.

שרון קדמי: שיעור התעסוקה הכללי – אתם יכולים לראות, נשים כ-43%.

שרון קדמי: סליחה, גברים, הממוצע הוא 43%, כששיעור המשתתפים מכוח העבודה הוא 48.5%.

שרון קדמי: כמובן, הנשים עובדות הרבה יותר מהגברים.

שרון קדמי: גברים – תורתם אומנותם.

שרון קדמי: הרבה בכוללים ובלימודים, שזה חשוב.

שרון קדמי: אבל יש כאלה שלא עושים את זה ולא עובדים, והם האוכלוסייה שאנחנו צריכים להתעסק איתה.

שרון קדמי: כי אין לי בעיה, מי שתורתו אומנותו, אנחנו מכבדים כל אחד, שילמד.

שרון קדמי: אבל מי שלא – שיתכבד ויעזור למשק הישראלי.

אמנון כהן: דרך אגב, גם זה שתורתו אומנותו, הוא מעוניין בשעות אחרי הלימוד, ואחרי שכבר ישב עם הילדים איזו שעה בערב ---

שרון קדמי: בכבוד.

אמנון כהן: הוא מוכן לצאת לעבוד.

אמנון כהן: אבל המדינה מאלצת אותו שלא יעבוד.

אמנון כהן: כי אם הוא יתחיל לעבוד, אז הוא כבר צריך ---

שרון קדמי: תיכף אני אתייחס לזה.

אמנון כהן: אז פה צריך לתת את הדעת.

אמנון כהן: כי אם אנחנו רוצים להרחיב את ההכנסה הביתית, ואנחנו אומרים תורתו אומנותו בסדר, תיתן את ה-10 שעות שלך, 11 שעות, כל מה שתחליט.

אמנון כהן: אם בא לך לעבוד ותרצה לעבוד אחרי שעות הלימודים, אין קנס.

אמנון כהן: זאת אומרת לא יהיה מצב שמחר תקבל קנס.

אמנון כהן: שיעבוד וגם יעבוד וישלם מיסים, לא יהיה מצב שיחפש שטיפה באיזה שהוא מקום שיתנו לו ככה את הכסף, כי הוא פוחד.

אמנון כהן: לא בגלל שהוא לא רוצה.

אמנון כהן: הוא רוצה מצד אחד למקסם את ההכנסות של הבית ---

שרון קדמי: יעבוד בצבע כהה, אתה אומר.

אמנון כהן: כן, כמו שצריך.

אמנון כהן: אבל פה החוק מצד שני, ואני מחוקק, אני צריך לתקן את זה.

אמנון כהן: אבל אם גם ניתן לזה את המענה, אם במידה ואתם ראיתם את הבעיה והבאתם משהו לממשלה, גם לתקן את הדבר הזה, במידה ו-.

שרון קדמי: קצת מספרים נוספים.

שרון קדמי: אתם רואים ששיעור התעסוקה של גברים חרדים, למרות המגמה החיובית, עדיין 40% בלבד לעומת המגזר, פי שניים.

שרון קדמי: וה-80% זה מה שקורה במדינות ה-OECD.

שרון קדמי: זאת אומרת, זה הממוצע.

שרון קדמי: ואין שום סיבה שחרדי בברוקלין או בלונדון יעבוד ופה לא.

שרון קדמי: אין שום סיבה.

שרון קדמי: צריך לאפשר לו את התנאים, כמובן עם כל החסמים ---

קריאה: הוא שומר עלינו באוהלה של תורה.

אמנון כהן: אוקי, הסעיף הבא שלך הוא בעייתי, כי אתה עוד פעם מתייחס פה ל-10%, כאשר אלה שבאו ונרשמו ורוצים לחפש עבודה, אבל אם אנחנו הולכים כמו שאמרנו, לאזורים האלה ---

שרון קדמי: אתה צודק.

שרון קדמי: אתה צודק.

אמנון כהן: שאם אנחנו רוצים לעודד תעסוקה, אתה פתאום תראה שהאחוזים פה ---

שרון קדמי: אתה צודק.

אמנון כהן: לא רלבנטיים לגמרי.

שרון קדמי: שקף הבא, חסמים.

שרון קדמי: אנחנו יכולים לראות מספר חסמים בולטים.

שרון קדמי: אחד, העדר הכשרה מתאימה, בשפה יותר מוכרת – מקצועות ליבה, לימודי ליבה.

שרון קדמי: מה לעשות, הרבה, גם מקומות עבודה וגם מוסדות לימוד דורשים לימודי ליבה, וזה חסם שצריך לפרוץ אותו.

שרון קדמי: הוא על סדר היום.

שרון קדמי: אני חושב שהוא בדרך להיפרץ, אבל זה חסם.

שרון קדמי: סוגיה נוספת ולא פחות קשה זה הסדרת דחיית השירות.

שרון קדמי: שוב, כל נושא תורתם אומנותם והפטור משירות צבאי.

שרון קדמי: הממשלה נדרשה לזה באחרונה, ויצאה תחת ידיה החלטה, חוק האברכים, שלהבנתנו, ורן – תקן אותי אם אני טועה, יכול להכניס לשוק העבודה מעל 10,000 איש בין לילה, משהו כזה, נכון?

רן רידניק: ההפניה שבוצעה?

רן רידניק: של 12,000.

שרון קדמי: 12,000, סליחה, טעיתי ב-2,000.

שרון קדמי: 12,000 איש, אני סתם אומר לכם מבחינת המספרים, זה לא הרבה אבל זה שליש אחוז אבטלה.

שרון קדמי: זה 0.3%.

שרון קדמי: -0.3.5%.

שרון קדמי: זה מספרים גדולים וזה בלי להתאמץ.

שרון קדמי: הממשלה גם צריכה לחשוב מה היא עושה, איך היא קולטת אותם לשוק העבודה, זה לא פשוט.

שרון קדמי: זו הנקודה שמכובדי התייחס אליה, הפסד הטבות בכסף ושווי כסף ביציאה לעבודה.

שרון קדמי: חסם.

שרון קדמי: אברך אומר – רגע, אני כן רוצה, אבל אני מפסיד את תשלומי ההעברה שאני מקבל, אני מפסיד את התמיכה, אני חושב פעמיים.

שרון קדמי: ושיעור תעסוקה גבוה במשרה חלקית במגזר הציבורי, בעיקר נשים.

שרון קדמי: צריך להבין, גם במגזר החרדי ---

אמנון כהן: בעיקר גברים.

שרון קדמי: גם נשים וגם גברים עובדים בעיקר במגזר הציבורי.

שרון קדמי: יש כמות מוגבלת של עובדים במגזר הציבורי שהוא יכול להכיל, בלי כרגע חרדים, מיעוטים או אחרים.

שרון קדמי: המגזר הציבורי לא יכול לגדול בלי סוף.

שרון קדמי: זאת אומרת המגזר הציבורי מוגבל.

שרון קדמי: ובתוך המגזר הציבורי, הנשים מאפיינות בעיקר את תחום החינוך.

שרון קדמי: גם שם, יש מספר מוגבל של אנשים שיכולים לעבוד בתחום החינוך.

שרון קדמי: אי אפשר כל הזמן ללמוד ועוד חינוך, כי זה בסדר, אבל זה לא יעזור.

שרון קדמי: אם אני אכשיר 5,000 בוגרות אולפנא לחינוך בשנה, לא תהיה להן עבודה.

שרון קדמי: יהיה להם מקצוע, אבל לא תהיה להן עבודה.

שרון קדמי: צריך לעשות שם SHIFT.

שרון קדמי: וזה חסם מאד מאד קשה.

אמנון כהן: לגבי הסעיף הראשון, העדר הכשרה שאמרת, אמרת ליבה ---

שרון קדמי: חלק.

אמנון כהן: חלק ליבה.

אמנון כהן: אני אומר, אני לא נגד ליבה, אני חושב שצריך להרחיב אופקים בלימודים, אבל דווקא ראיתי את הבוגרים שדיברת על הקריה האקדמית, שמכשירים שם את החרדים, אז אמרתי איך אתם לא למדתם אף פעם אנגלית, לא מתמטיקה, לא כלום ---

שרון קדמי: בשלושה חודשים, ככה.

אמנון כהן: אז אני אומר, שלא בהכרח לימוד הליבה מרחיב אופק או מחדד, או מראה על IQ.

שרון קדמי: לא, הוא גם ניתן להשלמה.

אמנון כהן: אז אני אומר אז הם יש להם שלושה ארבעה חודשים של מכינה שהם לומדים שם ---

שרון קדמי: נכון.

אמנון כהן: ובמכינה האקדמית הזאת שהם לומדים, חלקם שלושה ארבעה חודשים, לפי מבחן קודם.

אמנון כהן: חלקם שנה אולי.

שרון קדמי: נכון.

אמנון כהן: אז למעשה הם מגיעים לאותו מעמד של כל אחד ואחד.

שרון קדמי: אני ברשותך מחדד את דבריי.

שרון קדמי: חלילה לומר על כישוריהם.

שרון קדמי: זה חסם.

שרון קדמי: כי אברך חרדי שירצה ללכת ללמוד, הוא לא יוכל להתחיל ללמוד לפני שהוא עושה את אותה מכינה.

שרון קדמי: זה שהוא יבוא למכינה והוא יעבור אותה בהצטיינות, בסדר.

שרון קדמי: אבל זה עדיין חסם שהוא יצטרך לעבור, וזה חסם.

שרון קדמי: זאת הייתה הכוונה.

אמנון כהן: נכון, נכון.

אמנון כהן: אני חושב שאנחנו צריכים להכיר באלה שמסיימים ישיבה קטנה וישיבה גדולה.

אמנון כהן: אנחנו יודעים את חידוד הראש שלהם, אוטומטית שמקביל לתפקיד כזה וכזה, או רמה כזו וכזו.

אמנון כהן: אולי טכנאי, הנדסאי, לא יודע.

קריאה: אבל הוא לא יוכל להיכנס לנושא ההיי-טק.

אמנון כהן: הוא יעבור קורס, ילמד, כמו כל אחד, ילמד.

שרון קדמי: הוא יצטרך אנגלית, הוא יצטרך מתמטיקה.

אמנון כהן: מה הוא צריך?

שלמה וקס: הוא צריך היום בהיי-טק, כשאנחנו מדברים על היי-טק, על ההכנסה הגבוהה, אנחנו מדברים על הכשרה של מהנדסים, אנשי תוכנה, בוגרי תוכנה, עם השכלה רחבה של בוגרי מוסדות אקדמאיים.

שלמה וקס: זה מה שאנחנו מדברים, כי לצערי ייצור בהיי-טק כמעט ואיננו בנמצא בישראל.

שרון קדמי: הוא לא בארץ.

שלמה וקס: הוא יוצא החוצה מהמדינה.

שלמה וקס: ובפיתוח, צריך מהנדסים ובוגרי מדעי המחשב ומדעים בכלל.

שלמה וקס: וכדי לעשות את זה צריך לסיים את הטכניון, צריך לסיים את האוניברסיטה, לא בראיית חשבון ולא באקדמיה אחרת.

אמנון כהן: אוקי, בבקשה.

שרון קדמי: שקף הבא.

שרון קדמי: מעט מהפעולות שאנחנו עושים במשרד התמ"ת למגזר החרדים.

שרון קדמי: תוכנית מצוינת שנקראת 'חרדים לעתידם'.

שרון קדמי: למעשה מימון שכר לימוד אוניברסיטאי מלא ודמי קיום, שזה חסם מאד חשוב במגזר, זה דמי הקיום.

שרון קדמי: למי שלומד מקצוע של הנדסה, מדעי הטבע, מחשבים או מדעים מדויקים, אנחנו מדברים על תוכנית בהיקף של 12 מיליון שקלים.

שרון קדמי: תוכנית מאד מוצלחת שאנחנו הולכים להמשיך אותה.

אמנון כהן: איך אתם מגיעים לאוכלוסייה?

שרון קדמי: הרבה יותר קשה במגזר החרדי מאשר במגזר המיעוטים.

שרון קדמי: כי במגזר המיעוטים ה- net working יותר מאשר אצל החרדים.

שרון קדמי: חרדים צריך לפרוץ אותו, ואז ברגע שפרצת ---

אמנון כהן: דרך הרב זה הולך ואז זה יוצא טוב.

שרון קדמי: אתה יודע יותר טוב ממני.

אמנון כהן: אז איך אתם מגיעים בסך הכל?

שרון קדמי: אז אנחנו עובדים דרך האנשים שלנו בשטח.

שרון קדמי: הנה, שנדי פה, היא יכולה גם לספר על זה.

אמנון כהן: שינדי, איך הולך?

אמנון כהן: איזה רב?

אמנון כהן: הרבי מגור?

אמנון כהן: עם מי מדברים?

שינדי באבד: זה חבר מביא חבר.

אמנון כהן: רק ככה?

שרון קדמי: מהפה לאוזן.

אמנון כהן: ואם הרב לא מסכים, אז איך הוא יבוא?

שינדי באבד: הרב מסכים בפרט.

אמנון כהן: בפרט הוא מסכים.

אמנון כהן: אז כולם הופכים להיות פרט?

אמנון כהן: הבנתי.

שינדי באבד: נגיד ב'חרדים לעתידם', שרון, תגיד כמה אנשים הגיעו.

אמנון כהן: כמה?

שרון קדמי: תגידי את.

שינדי באבד: אני לא מנהלת את 'חרדים לעתידם'.

אמנון כהן: נו כמה באמת, זה מעניין אותי.

שרון קדמי: אני לא זוכר את המספרים.

אמנון כהן: בגדול.

שרון קדמי: למה אתה חושב שאמרתי שהיא תגיד, כי אני לא זוכר את המספר.

קריאה: 500 גברים חרדים מדי שנה.

קריאה: שנה שעברה.

קריאה: השנה יהיו יותר.

אמנון כהן: איפה, בבני ברק בעיקר?

אמנון כהן: איפה?

קריאה: בכל מקום.

שרון קדמי: מתקנים אותי, 600.

אמנון כהן: 600.

אמנון כהן: אבל תשמעו, קודם כל המקצועות נבחרו לטעמי, כי אני רוצה שילמדו הנדסה, מדעי הטבע, מחשבים, מדעים מדויקים.

אמנון כהן: אבל השאלה היא אם אנחנו מגיעים גם בחרדים, הרי יש כל מיני מגזרים, האם אנחנו מצליחים להגיע לכל חסידויות כאלה למיניהן.

אמנון כהן: אותך אני שואל.

קריאה: היו גם ליטאים, היו גם חסידים.

שרון קדמי: אנחנו מנסים להגיע למכנה המשותף הרחב ביותר.

שרון קדמי: אני אתן לכם דוגמא.

שרון קדמי: אנחנו עכשיו, שינדי היא שותפה, מקיימים בחודשיים האחרונים פורום חרדים.

שרון קדמי: זה פורום שנוסד על ידי שר התמ"ת הקודם, שמגיעים מכל הפלגים ואנחנו יושבים ומנתחים סוגיות מאד ספציפיות כמו הכשרה מקצועית, כמו יזמות כעסקים קטנים ובינוניים, השכלה.

שרון קדמי: ואני מאמין שבשבועות הקרובים נגיש לשר התמ"ת המכהן, נייר סופי עם מסקנות לביצוע מה צריך לעשות.

שרון קדמי: יש לנו תוכניות ייחודיות להנדסאים חרדים, שלומדים בהן 30 חרדים הנדסאי תוכנה.

שרון קדמי: זה שיתוף פעולה עם הג'וינט וקרן קמח.

שרון קדמי: 4 מיליון שקלים לשנה.

שרון קדמי: זה מכינה פלוס שנתיים לימודים.

שרון קדמי: יש נוהל חדש למימון שכר לימוד ונסיעות להנדסאים חרדים.

שרון קדמי: יש כיתה במפעל והכשרה מפעלית בעיקר בתחומי ההיי-טק.

שרון קדמי: מסלול תעסוקה – אותו דבר כמו שבמגזר המיעוטים.

שרון קדמי: גם אצל החרדים – תעדוף מוחלט לאוכלוסייה החרדית, כחלק מהאוכלוסייה שאנחנו מתעדפים.

שרון קדמי: תוכניות נוספות – בשיתוף ג'וינט וטבת יש לנו את 'חכמת נשים', זה לימודי הנדסאות בסמינרים החרדיים, כתחליף ללימודי ההוראה.

שרון קדמי: שוב, מה שאמרתי, לפרוץ את אותן אולפנות שמלמדים אך ורק הוראה.

שרון קדמי: עזרה בתהליך בחירת מקצוע, ליווי במהלך ההכשרה.

שרון קדמי: אנחנו מדברים על כ-600 תלמידות בשנה, רובן במקצועות המדעים.

שרון קדמי: זה המקצועות שחסרים לנו.

אמנון כהן: איפה הן לומדות?

שרון קדמי: איפה הן לומדות?

שרון קדמי: בבתי ספר.

שרון קדמי: בסמינרים שיש.

אמנון כהן: אז אתם נכנסים לתוך סמינר ומכניסים מגמה חדשה?

אמנון כהן: במקום הוראה אז מגמה חדשה כזאת, יפה.

אמנון כהן: איפה אתם, באיזה סמינרים?

אמנון כהן: בירושלים זה עובד?

קריאה: הרב ליברמן.

אמנון כהן: בליברמן זה עובד?

אמנון כהן: זה אחד הסמינרים הטובים, כן.

קריאה: יש בשרנסקי.

אמנון כהן: יפה, גם שרנסקי.

שרון קדמי: את שחר אני מניח כולם יודעים, שיתוף פעולה יוצא מן הכלל יחד עם מערכת הביטחון, עם הצבא.

שרון קדמי: הכשרה בתחומי הטכנולוגיה בשירות הצבאי.

שרון קדמי: מוצאים גם עבודה למשתחררים.

אמנון כהן: גם חיל האוויר.

שרון קדמי: גם חיל האוויר.

שרון קדמי: יש שחר כחול ויש שחר ירוק.

שרון קדמי: בתקשוב.

שרון קדמי: היינו בסיור בשבוע שעבר עם שר התמ"ת.

אמנון כהן: שמעתי גם שחותמים קבע כבר, ברוך ה'.

שרון קדמי: חותמים קבע.

שרון קדמי: ראינו חיילים ב-8200, חרדים, ומהמצטיינים.

שרון קדמי: אין שום סיבה שלא יהיו.

אמנון כהן: רק תתנו צ'אנס, חברה.

אמנון כהן: אתם תראו איזה נשמות יש שם.

אמנון כהן: איזה איכויות.

שרון קדמי: 'פרנסה בכבוד' – תמיד אני אוהב את השמות.

שרון קדמי: אני לא יודע מי ממציא אותם, אבל השמות תמיד מאד יצירתיים.

שרון קדמי: הכשרה מקצועית לגברים בתחום בדיקות התוכנה, QA, תוכנות, ניהול רשתות.

שרון קדמי: מלווים גם בניהול והשמה, וצופיה זה לנשים.

שרון קדמי: גם, אותו דבר, QA תוכנה, ניהול רשתות, איתור, ליווי והשמה.

אמנון כהן: אוקי, שנייה אחת.

אמנון כהן: נעבור דקה אחת, פה הכשרה הכל בסדר, הכשרה פה בסדר, צופיה, פרנסה בכבוד.

אמנון כהן: אחרי שקיבלו הכשרה – כמה אחוזי השמה?

שינדי באבד: בצופיה יש לנו 85% השמה, לפחות.

שרון קדמי: זה בסדר, נכון?

שינדי באבד: ובדקנו לאחרונה על ידי ...

שינדי באבד: לגבי קידום שהם נשארו בעבודה, אחרי 3 שנים 95% נשארו בעבודה.

אמנון כהן: יפה.

אמנון כהן: ופרנסה בכבוד, מי מטפל בגברים?

שרון קדמי: את זוכרת?

שרון קדמי: אתה זוכר רן?

אמנון כהן: רן, לא באת עם שיעורי בית?

שרון קדמי: לא, הוא לא אחראי.

שרון קדמי: מסכן, הוא רק נותן כסף, מה אתה רוצה?

אמנון כהן: לא, אתה צריך לדעת למה אתה נותן כסף.

אמנון כהן: אם זה הולך לייעדו בכלל.

אמנון כהן: הולך לכוסות, לקפה, למה?

שרון קדמי: אל תיתן לו רעיונות.

רן רידניק: אם אתה מעוניין שאקח משם כסף למטרות אחרות, אני מוכן לשקול את הסוגיה.

אמנון כהן: אני אמרתי לבדוק אם הכסף הולך לייעדו.

אמנון כהן: גם אם אתה נותן לאשתך כסף אתה אומר לה איפה הוא הלך?

רן רידניק: אנחנו מסכימים לחלוטין ששיעורי השמה גבוהים זה המפתח לכל דבר, ושהכשרה היא לא מטרה בפני עצמה, אלא רק ---

אמנון כהן: אז כמה בפרנסה בכבוד, כמה השמה?

שרון קדמי: אתה תקבל תשובה.

שרון קדמי: אני לא רוצה להגיד לך מספר לא מדויק.

אמנון כהן: אם זה דומה לצופיה, אני מקבל.

שרון קדמי: את התקציב של צופיה ופרנסה בכבוד, אתה זוכר?

שינדי באבד: צופיה זה קרוב לכלום.

שינדי באבד: סליחה שאני אומרת את זה.

שרון קדמי: כלום?

שרון קדמי: זה לא כלום, כי יש משהו.

שרון קדמי: יכול להיות יותר.

שינדי באבד: צופיה זה היה באזור ה-600,000 ₪ לשנה.

אמנון כהן: של צופיה?

שינדי באבד: כן.

רן רידניק: אבל פרנסה בכבוד זה פרויקט תמ"תי, זה פרויקט ג'ונטי עדיין.

שרון קדמי: זהו, בסדר עדיין זה תמ"תי.

רן רידניק: לא, צופיה זה ג'וינטי, פרנסה בכבוד זה תמ"תי.

קריאה: אז על כמה אנשים מדובר?

שרון קדמי: אני אתן לכם את המספרים.

אמנון כהן: צופיה כמה אמרת?

שינדי באבד: 1,000.

אמנון כהן: 1,000 איש.

שינדי באבד: יותר מ-1,000.

אמנון כהן: 1,000, 95% השמה?

שינדי באבד: 1,000 בסך הכל בשנתיים האחרונות, עם הכסף שדיברתי עליו.

אמנון כהן: למה מיועד למעשה הכסף?

שינדי באבד: מה עשינו עם הכסף?

שינדי באבד: הכשרה.

אמנון כהן: למה הוא מיועד, להכשרה?

שינדי באבד: להכשרה.

אמנון כהן: פנים מפעלית?

שינדי באבד: לא, לא.

שינדי באבד: זה לא מחליף את הכלים של הממשלה.

שינדי באבד: הכלים של הממשלה קיימים וזה חלק מהעבודה שלנו.

שינדי באבד: זה הכשרה נוספת, לאו דווקא משהו ספציפי.

שרון קדמי: לסיום, מכובדי, אתה יכול לראות שאנחנו פועלים בשורה ארוכה של תוכניות.

שרון קדמי: אנחנו כל פעם מנסים למצוא תוכניות חדשות ולנסות לפרוץ חסמים נוספים.

שרון קדמי: שיתוף הפעולה שלנו עם גופים כמו טבת, עם גופים כמו קרן קמח, עם מגזר שלישי נוספים, גם אצל החרדים וגם מיעוטים מבורך.

שרון קדמי: זה הפריה הדדית, זה עזרה, זה מכפילי כוח, ואנחנו כל הזמן חושבים איך אנחנו מרחיבים ומגדילים את זה.

אמנון כהן: איך אתם מסתכלים באזורים האלה שאנחנו רוצים בהם לעודד תעסוקה, האם יש לכם דרך להביא לשם שלוחות של מפעלים למיניהם, ואז לחסוך גם בעלויות כאלה, שההכשרה תהיה פנים מפעלית עם הסכם הדדי, שהם יתחייבו כל שנה להכשיר כך וכך אוכלוסייה מהאזור הזה, אחרי שאתה עוזר לו בהקמת המפעל.

אמנון כהן: וכמו שאמרתי, על מנת להגדיל את המערך, להגדיל את האזרחים, להכניס אותם לשוק העבודה, גם הפיילוט הזה שאנחנו מדברים, מעון, מפעל, הכשרה פנים מפעלית, עם התמריצים שיש לכם כבר כמו שאמרת, ואוצ'ר כזה או אחר, שאתה נותן שהוא חייב יהיה להעסיק תקופה מסוימת ---

שרון קדמי: זה אחד האתגרים הכי קשים.

שרון קדמי: למצוא את המפעל, או במקרה הטוב מפעל עוגן שיעתיק ---

אמנון כהן: לא למצוא.

אמנון כהן: אתה אפילו לכוון אותו.

אמנון כהן: תשמע, יש לי פה במדינה בעיה תעסוקתית, בעיית אבטלה, גם עוני, היינו רוצים קצת לתת להם, ולמה אמרתי היי-טק, כי במקומות האלה לא יכול להגיע ההיי-טק.

אמנון כהן: רק אם אתה כמדינה תיזום את זה, ואתה תגיד לו אתה תקבל פה הטבות כמו שאתה מקבל בפריפריה.

אמנון כהן: או, אם אתה יש לך בפריפריה, אני נותן לך יותר, כי אתה פה ---

שלמה וקס: אדוני יושב הראש, אם אפשר להתייחס רגע.

אמנון כהן: שנייה אחת.

שטרית: אני רוצה להגיד משהו, אפשר?

אמנון כהן: בטח, בטח שאתה תתייחס.

אמנון כהן: כל הדרך הגעת.

שטרית: לגבי הערבים והחרדים – הם יקבלו תמיכה בכל הארץ, זה לא משנה באיזה מקום.

חנין זועבי: כן, אבל אתה לא יכול לדבר על גידול במאות אלפי משרות של נשים וגברים ערבים, ורק לדבר על מציאת פתרון מחוץ למגזר.

חנין זועבי: וזה מה שמדאיג אותי מהדיבורים של שרון.

חנין זועבי: היעדים - להכפיל את מספר הנשים הערביות העובדות.

חנין זועבי: היעדים הם נפלאים ושאפתנים, אבל להתמקד, וזה היה הדיון בישיבה הראשונה.

חנין זועבי: להתמקד בפיתרון של מציאת עבודה מחוץ ליישובים הערבים.

חנין זועבי: זה לא לפתח את האזור.

חנין זועבי: זה לא לפתח את היישובים הערביים עצמם.

חנין זועבי: זה להמציא פתרונות פרטניים ואישיים לערבים מחוץ ליישובים שלהם, אז לא פיתחת.

חנין זועבי: קודם כל אתה לא תרמת בפיתוח האזור ואתה גם כן לא תרמת למציאת פתרון ארוך טווח.

חנין זועבי: אתה ממציא רק פתרונות לאנשים ולא לאזור.

שטרית: אבל ---

אמנון כהן: נעשה את זה ככה, אנחנו ניתן לכולם לדבר, בסוף תענה.

אמנון כהן: תרשום לך בנייר.

חנין זועבי: ...

חנין זועבי: למצוא עבודה ל-200,000 או יותר, ל-250,000 איש, גם נשים, גם גברים במגזר הערבי, ואתה אומר שהחזון שלך הוא למצוא עבודה מחוץ לכפרים.

חנין זועבי: אני חושבת שזה מאד מדאיג, כי אתה לא רוצה, קודם כל אתה לא מפתח את האזור, וזה גם כן לא פתרון יעיל.

חנין זועבי: אני לא כל כך מבינה בתיאוריות כלכליות, ויש לי את הנתונים של המ.מ.מ., אבל פה יש גם אנשים שהם מומחים בנושא.

חנין זועבי: אבל שרון, כאשר אתה אומר שהפתרון הוא בהכשרה או בהשמה ולא בפיתוח מקומות עבודה ---

שרון קדמי: לא אמרתי את זה.

שרון קדמי: אמרתי זה גם.

חנין זועבי: כי אתה אומר אין היצע בחברה הערבית, אז צריכים, ואני ככה ציטטתי ---

שרון קדמי: אין היצע של מקומות עבודה.

חנין זועבי: ואין היצע של מקומות עבודה בחברה הערבית, אז אנחנו צריכים לפתח, לצאת החוצה ולחפש ---

שרון קדמי: מה זה לצאת החוצה?

שרון קדמי: אתה נותן לי להשיב עכשיו, ברשותך?

אמנון כהן: אני רציתי לעשות סיבוב של כמה אנשים ביחד ואתם תשיבו אחר כך.

שרון קדמי: בסדר, אני אשיב לזה.

חנין זועבי: אני חושבת שהבעיה הכי מרכזית - שאין מקומות עבודה במגזר הערבי.

אמנון כהן: נכון, התייחסנו לזה.

אמנון כהן: שלמה וקס בבקשה, גם אתה, בבקשה ידידי, ואתם תענו לכל הסבב אחר כך.

אמנון כהן: בבקשה.

שלמה וקס: אנחנו מדברים על להביא, אתה מדבר אדוני יושב הראש, להביא חברות היי-טק לפריפריה או דברים כאלה.

שלמה וקס: איגוד תעשיות אלקטרוניקה.

שלמה וקס: להביא לשם מפעלי היי-טק או דברים כאלה.

שלמה וקס: אמרתי כבר תוך כדי הדברים בהתחלה, היום לצערי ייצור כמעט ואיננו, ואני לא רואה היי-טק להביא ייצור לפריפריה.

שלמה וקס: זה לא ההיי-טק כמשמעו.

שלמה וקס: זה לא פרוביג'נס שנמכרה אתמול ב-350 מיליון דולר לברודקו.

שלמה וקס: אנחנו צריכים כוח אדם, וחלק מההיי-טק זה יזמות של אותם מהנדסים, אותו דני שחר שמכר אתמול את החברה ב-350 מיליון, התחיל בעצמו, בלי סיוע של המדינה, בלי שום דבר, באיזה שהוא רעיון שקידם אותו.

שלמה וקס: זה מה קדם למה – הביצה או התרנגולת.

שלמה וקס: אנחנו עושים היום במישור אחר לחלוטין, גם כן מתקשר לפריפריה הגיאוגרפית והסוציו אקונומית, אופקים להיי-טק.

שלמה וקס: שאנחנו לוקחים בחורים, בוגרי צבא אמנם, שלא עושים, אין להם הכשרה ולא שום דבר, ואנחנו מכניסים אותם במסלול כדי שיסיימו טכניון.

שלמה וקס: אנחנו משוועים לכוח אדם.

שלמה וקס: טכניון ומוסדות להשכלה גבוהה.

שלמה וקס: אז צריך להכשיר אותם במקצועות.

שלמה וקס: יש כאן את הפרויקט של כמה חברות תוכנה, התחילה עם זה מטריקס במודיעין ששנדי מכירה.

שלמה וקס: אז זו בעיה.

שלמה וקס: זה לא יעזור שום דבר, חברת הכנסת.

שלמה וקס: יצטרכו לצאת מהכפרים.

שלמה וקס: זה לא יכול לקום בתוך הכפר.

שלמה וקס: זה יכול לקום אולי במרכזים.

שלמה וקס: יש בנצרת פעילות יוצאת מן הכלל של יוזמה של בית תוכנה, שעושה עבודה נפלאה וגדל וגדל.

שלמה וקס: ואנחנו בעד לשלב גם את אנשי המגזר הערבי, האקדמאיים שבהם, בתוך התעשייה הזאת, ואנחנו מעודדים את זה.

שלמה וקס: תעשייה קמה איפה שיש את כוח האדם.

שלמה וקס: התעשייה הזאת זה לא מה שאנחנו הכרנו פעם, מכונות או דברים כאלה.

שלמה וקס: לוקחים עכשיו אולם, מניחים רשת מחשבים, מניחים כמה PC ורשת וסרברים, והם מתחילים לפתח.

שלמה וקס: זאת התעשייה.

שלמה וקס: ולכן, צריך להתייחס לזה בצורה אחרת.

שלמה וקס: זה לא יכול להיות בג'ת או בערבא או דווקא בבני ברק.

שלמה וקס: וגם הקהילה החרדית תצטרך לצאת מתוך עצמה.

שלמה וקס: אז הבנות החרדיות יכולות להיות במודיעין בעבודה מרחוק.

שלמה וקס: זה לא עבודה עדיין של ההיי-טק.

שלמה וקס: זאת לא עבודה של היי-טק.

שלמה וקס: זה עדיין לא פיתוח, זה עדיין QA.

שלמה וקס: העבודה המרכזית נעשית בתל אביב ובירושלים ובחיפה, במרכזים, איפה שיש את כוח האדם.

שלמה וקס: ועכשיו יש יוזמה ברוכה, ECI מנסה לגייס ו-EMC מנסה לגייס בבאר שבע.

שרון קדמי: גם ECI.

חנין זועבי: מה עם הקמת אזורי תעשייה אזוריים?

שרון קדמי: כבר אני עונה.

שרון קדמי: הרמת לי להנחתה.

אמנון כהן: סיימת, שלמה?

שלמה וקס: ודבר אחרון, אני מוכרח להביע את דעתי כאזרח במדינת ישראל וכאחד שתרם כמה שנים במדינה הזאת בכמה מסלולים.

שלמה וקס: רבותיי, בואו תוציאו למגזר החרדי יותר ללמוד לימודים אקדמאיים ושישתלבו במגזר העבודה.

שלמה וקס: אנחנו, אני באוהלה של תורה מאה אחוז, השאלה מה הכמות.

שלמה וקס: אני צריך את הכמות הזאת, ויש שם ---

אמנון כהן: אבל לא מוצאים עבודה.

שלמה וקס: ויש שם איכויות, רק רגע.

אמנון כהן: יש כמות שלא מוצאים עבודה.

אמנון כהן: קודם כל תקלוט אותם, שנוכל להגיד להם הנה, התחילו לעבוד.

אמנון כהן: לא יתוסכל, 4 שנים לומד, בסוף מחפש.

שלמה וקס: אדוני יושב הראש ---

אמנון כהן: זה דמגוגיה מה שאתה אומר עכשיו.

שלמה וקס: אני לא אומר דמגוגיה.

אמנון כהן: למה?

אמנון כהן: אני אגיד לך – כי יש כאלה, זה תהליך, אי אפשר להגיד היום תסגור.

אמנון כהן: אז אני אומר, קודם כל תשלב את אלה שסיימו, גם במגזר הערבי שמסתובבים אלפי אקדמאיים שלא השתלבו.

אמנון כהן: היום כבר אלפי חרדים שלא השתלבו בגלל חזותם.

חנין זועבי: 49% המובטלות הערביות האקדמאיות.

חנין זועבי: 49%.

חנין זועבי: אז יש יותר מדי אקדמאיות.

שלמה וקס: רק רגע, השאלה, עוד הפעם, כשבאים ואומרים אקדמאיים, מאיזה מקצועות?

שלמה וקס: אני מייצג את תעשיית ההיי-טק.

שלמה וקס: אנחנו מחפשים מהנדסים ---

אמנון כהן: אז נעשה הסבה מקצועית, נעשה במדינה הסבה מקצועית, כמו שהוא אמר.

אמנון כהן: אני לוקח אקדמאי, מלמד אותו כרגע הצורך שלך במהנדס, אז תסב.

שלמה וקס: לעשות מהנדס זה לא הסבה.

שלמה וקס: זה לימודי בסיס.

אמנון כהן: בסדר, אז אני אומר.

אמנון כהן: בסדר, תודה.

אמנון כהן: אנחנו רוצים לשמור את אמיר זועבי, בבקשה.

אמנון כהן: תציג את עצמך שאנחנו נדע.

אמיר זועבי: אמיר זועבי, כלכלן וותיק במגזר.

אמיר זועבי: למעשה, כמובן זה לא השקף הראשון ולא השקף האחרון שאנחנו נראה.

אמיר זועבי: גם יש הרבה סטטיסטיקות.

אמיר זועבי: מה שאני ראיתי היום, אתה מנית היטב את הבעיות והחסמים.

אמיר זועבי: מצד שני פתרונות שאינם מקבילים לבעיות.

שרון קדמי: למה?

אמיר זועבי: תיכף אני אסביר לך.

אמיר זועבי: דיברת על היצע העבודה, דיברת על ייצור.

אמיר זועבי: אני לא יכול לדרוש מכלכלה לא מפותחת להתחיל לייצא.

אמיר זועבי: קודם כל היא לא התחילה לייצר במיקום הגיאוגרפי שלה.

אמיר זועבי: איך היא תצא החוצה?

אמיר זועבי: דבר ראשון.

אמיר זועבי: דבר שני, גם את החסם פה, אז אני מסתכל על מסלול עידוד התעסוקה.

אמיר זועבי: זה מסלול טוב, אבל אם אין היצע של תעסוקה, אז מה המסלול הזה יעזור לי?

אמיר זועבי: זו דוגמא טובה לעניין הזה.

אמיר זועבי: גם כל התמיכות של הייצוא, יש תוכנית תבל, יש מעט מאד עסקים כפי שאמרת, שהצליחו לייצא.

אמיר זועבי: לצערי רובם בתחום המזון.

אמיר זועבי: אני לא קורא לזה ייצוא.

אמיר זועבי: זה קשה להיות בחוץ עם התעשיות האלו, וההצלחות הן די זעומות בתחום הזה.

אמיר זועבי: מה שחסר הוא, וכל התוכניות קיימות, כל הזמן רצות, כל הזמן משכללים תוכניות חדשות.

אמיר זועבי: אבל השינוי האמיתי עדיין לא הרגשנו בתוך המגזר.

אמיר זועבי: וגם המדינה לא מרגישה.

אמיר זועבי: אני לא רוצה להתייחס למגזר כאילו הוא ישות נפרדת בפני עצמה.

אמיר זועבי: הוא חי בתוך מדינת ישראל.

אמיר זועבי: מה שחל על המדינה, חל עליו.

אמיר זועבי: מה שאני אומר, שהפתרון של הגדלת ההיצע התעסוקתי, היות והכלכלה החזקה נמצאת במגזר היהודי, ויש לנו את הקושי, את הקשיים שמנינו עכשיו פה, בנייר הזה, בשקף הזה, של ניידות, חוסר ניידות.

אמיר זועבי: אז אפשר לפתח אזורי תעשייה אזוריים, וגם להכריח מפעלי עוגן.

אמיר זועבי: לא חייב להיות היי-טק.

אמיר זועבי: אני רוצה את הלאו-טייק דווקא.

אמיר זועבי: לא צריך היי-טק.

שרון קדמי: גם היום לאו טיק זה היי-טיק.

אמיר זועבי: גם לאו טייק זה היי-טק.

אמיר זועבי: יש המון תעשיות.

אמיר זועבי: זה לא צריך רק לסגור את העיניים בכיוון אחד להסתכל ולראות היי-טק.

אמיר זועבי: אז אפשר לפתח אזורי תעשייה אזוריים, למשוך אליהם מפעלי עוגן.

אמיר זועבי: עכשיו, איך מושכים מפעל עוגן?

אמיר זועבי: זה גם להכריח.

אמיר זועבי: אתן דוגמא ספציפית מאד.

אמיר זועבי: ניקח לדוגמא את סנו.

אמיר זועבי: סנו, מפעל פשוט.

אמיר זועבי: לדעתי לא צריך הרבה מיומנות על מנת לעבוד במפעל כזה.

אמיר זועבי: מצד שני יש המון אבטלה בקרב נשים וגם בקרב גברים במגזר הערבי.

אמיר זועבי: אם אני אבוא למפעל כזה כתמ"ת, כמשרד ממשלתי, אני אגיד לאדוני – אתה הגשת תוכניות, אתה רוצה להתפתח?

אמיר זועבי: בוא תתפתח לא באזור המרכז, בוא תפתח את עצמך באזור הצפון.

אמיר זועבי: צריך לעשות פעילות גם של יחסי ציבור מול המפעילים האלה.

אמיר זועבי: לא רק להגיד יש לנו תוכניות בואו תהנו מהתוכניות האלה.

אמיר זועבי: הם לא יבואו לבד בלי יד מכוונת שתפעל ותכריח את המפעלים האלה לבנות ולהשקיע בצפון או בכל ריכוזי אוכלוסייה שהיא מוכת אבטלה, הם לא יעשו את זה, והם לא בגלל כוונות לא טובות שלהם.

אמיר זועבי: הם לא יודעים.

אמיר זועבי: אז צריך לבוא, רבותיי.

אמיר זועבי: עבודת יחסי ציבור למפעל – בוא תפתח את עצמך, אנחנו ניתן לך הטבות יותר משאתה חלמת עליהם.

אמיר זועבי: רק תפתח את עצמך שם.

אמיר זועבי: וכך, אתה צריך לפזר את העושר במדינה, לא רק לרכז אותו בתוך האזור.

אמיר זועבי: יהיה זה מפעל רגיל, מפעל לאו טייק, מפעל היי-טק, זה היינו הך.

אמיר זועבי: צריך לפתח אזורים כאלה ולנצל את אי ניצול כוח העבודה הרדום הנמצא בפריפיה.

אמנון כהן: תודה רבה.

אמנון כהן: עוד מישהו רוצה להתייחס?

אמנון כהן: נציג האוצר, תגיד משפט.

רן רידניק: טוב, אז אני אגיד חמישה.

אמנון כהן: כמה אתה מגדיל את התקציב לטובת העניין.

רן רידניק: אני לא בטוח שתקציב כאן זו הבעיה.

שרון קדמי: אני יכול להגיד משהו והוא לא שומע, במשרד התמ"ת אין הרבה בעיות תקציב.

אמנון כהן: היו לכם שרים מוכשרים.

שרון קדמי: אומר, אמיתי.

שלמה וקס: המדען, המדען.

שלמה וקס: שרון, המדען כבר נגמר.

שרון קדמי: זולת המדען שנגמר בעוד חודשיים.

רן רידניק: שוב, אני אגיד בקצרה.

רן רידניק: מנכ"ל משרד התמ"ת היטיב לתאר ממני את החשיבות שמייחסת הממשלה לעידוד התעסוקה, ואני אומר את זה לא בלשון מליצית, באמת.

רן רידניק: מלבד הצעדים ששרון תיאר ותיאר בפרוטרוט, הייתי מוסיף ארבעה צעדים ממשלתיים, צעדי מקרו – אחד זה מס הכנסה שלילי בפרישה ארצית, זה משהו כמו 600 מיליון שקלים פרישה ארצית, וזה בדיוק לאוכלוסיות מעוטות השתתפות שרק מתחילות להיכנס לשוק העבודה.

רן רידניק: זה כלי, אם עושים לו שיווק טוב, זה כלי חשוב.

רן רידניק: השני זה מעונות יום.

רן רידניק: הייתה הגדלה של כ-300 מיליון שקלים לתקציב האגף למעונות יום בשנת 2011 וזה גם כלי עיקרי, 320 מיליון.

שרון קדמי: יותר.

שרון קדמי: פלוס היה הסכם קואליציוני, מעל חצי מיליארד.

אמנון כהן: טוב שיש את הקואליציה.

רן רידניק: בשנה שעברה, 300.

רן רידניק: השלישי, זה כמו שדיברנו בקצרה, התוכנית לשילוב המגזר החרדי – גברים חרדים בשירות אזרחי וצבאי, הגדלה מהותית של המערך.

רן רידניק: גם בניית מסלולים ייעודיים בשירות אזרחי ---

אמנון כהן: על זה נעשה דיון נפרד.

רן רידניק: אבל זה עולם שלם שגם מוכוון תעסוקה, ורביעי – השכלה גבוהה.

רן רידניק: תוכנית הות"ת האחרונה, 5 שנים, יש הגדלה של מכסות ייעודיות לחברה הערבית ולחברה החרדית.

רן רידניק: 10,000 מכסות ייעודיות, זה כמות מהותית, זה שינוי מהותי.

רן רידניק: זה גם צעד מקרו שאנחנו רואים בו חשיבות רבה.

אמנון כהן: תודה.

אמנון כהן: גם מר סעיד רצה לדבר, בבקשה.

סעיד סאלם: אני לא הופתעתי מהנתונים הסטטיסטיים.

אמנון כהן: אתה יכול לברך עליהם גם, אם זה טוב.

סעיד סאלם: אני לא מברך עליהם.

סעיד סאלם: אני לא הופתעתי, אבל לא מברך עליהם.

סעיד סאלם: אני יועץ כלכלי מנצרת.

סעיד סאלם: לדעתי, המגזר שלנו סובל משתי בעיות.

סעיד סאלם: בעיה אחת, חוסר תעסוקה בעיה שנייה - הכנסה, רמת שכר.

סעיד סאלם: יש לנו עודף באקדמאיים, למי שלא יודע.

שרון קדמי: נכון.

סעיד סאלם: אבל האקדמאיים לא מוצאים מקומות עבודה והסיבות הן ידועות.

סעיד סאלם: המרחק, המדיניות הממשלתית, מעון היום שלא מיטיב לנשים, ועוד סיבות אחרות.

סעיד סאלם: לדעתי, מדינה שרוצה לפתח אסטרטגיה טובה להילחם באבטלה – היא צריכה לדאוג לחלוקה שוויונית למשאביה.

סעיד סאלם: היא צריכה לדאוג שכל מגזר יקבל את כל מה שמגיע לו.

סעיד סאלם: וזה מתחיל גם מתפקידים ממשלתיים שהם כמעט, כל אחד מאיתנו יודע, למרות שאתם לא התייחסתם לאחוז הזה, שרוב המשרדים הממשלתיים והחברות הממשלתיות וחברות הביטוח והבנקים – אחוז התעסוקה של הערבים ושל החרדים – הוא מאד נמוך.

סעיד סאלם: ויש המון אקדמאיים מוכשרים מהמגזר הערבי.

סעיד סאלם: כשמדברים על היי-טק, זה לא מספיק שנקבל תוכנית א' או תוכנית ב' לתמוך בכמה יוזמות פרטיות על מנת להקים גרעין.

סעיד סאלם: זה טוב להקים גרעין, אבל צריכים לבנות תשתית.

סעיד סאלם: תשתית היי-טק לא קיימת במגזר הערבי.

סעיד סאלם: הן ברמת המועצות המקומיות והן ברמת משרד התמ"ת וכל שאר המשרדים.

סעיד סאלם: אתה לא יכול להתבסס על יוזמה פרטית של אדם א' או אדם ב'.

שרון קדמי: מה זה תשתית?

סעיד סאלם: תשתית זה אזורי תעשייה, זה מקומות עבודה, זה קשר עם העולם החיצוני, זה תוכניות שיווק, זה עידוד ותמיכה בתוכניות שיווק.

סעיד סאלם: ועכשיו אני אעבור לנושא הייצוא.

סעיד סאלם: אדוני דיבר על נושא מאד קרוב לליבי ואני מאד קשור אליו.

סעיד סאלם: ייצוא אדוני, זו מילה גדולה.

סעיד סאלם: לא סתם אומרים ייצוא.

סעיד סאלם: אתה צריך הרבה מאד משאבים שלא תלויים בעסק עצמו, על מנת להיות מועמד לייצוא.

סעיד סאלם: וזה לא מתאפשר למגזר הערבי לצערי הרב.

סעיד סאלם: וכאן, התפקיד שלך אדוני, לבדוק למה זה לא מגיע, מדוע זה לא מגיע, ובאיזו צורה ניתן להחדיר אותו למגזר הערבי.

סעיד סאלם: ואז תראה שהמגזר הערבי יכול לעמוד בזה בכבוד רב, לא פחות מכל מגזר אחר.

סעיד סאלם: כי יש לנו המון אנשים מוכשרים.

אמנון כהן: תודה רבה.

אמנון כהן: אנחנו ניתן אפשרות להתייחסויות.

שרון קדמי: אני אשמח.

חנין זועבי: אולי הערה, ככה שגם מנכ"ל התמ"ת יתייחס אליה.

חנין זועבי: בקשר לתוכנית למעונות יום.

חנין זועבי: תמיד משרדי הממשלה מקפידים להתייחס לתקציב במונחים של כמה משקיעים, אבל לא כמה מנצלים.

חנין זועבי: בסופו של דבר כמה מנוצל וכמה ינוצל מהתקציב הזה של מעונות יום לחרדים ולערבים, אני אגיד לך – פחות מ-10% ואני אתן לך מספרים.

חנין זועבי: כי בוועדה למעמד האישה אנחנו עוקבים אחרי התוכניות האלה ---

אמנון כהן: את מתכוונת למעונות יום?

חנין זועבי: כן, מעונות יום.

אמנון כהן: זאת אומרת מתקצבים X סכום ולא ---

חנין זועבי: נכון, מתקצבים הרבה, אבל בסופו של דבר כמה ניגשו.

חנין זועבי: כמה רשויות מקומיות ערביות ניגשו לתוכנית של ---

שרון קדמי: היא מדברת על הבינוי.

אמנון כהן: על הבינוי את מדברת?

חנין זועבי: גם הבינוי, גם יש שיפוץ, יש השכרה, יש שלושה מבחני תמיכות.

חנין זועבי: יש שיפוץ ויש בינוי ויש ההשכרה.

חנין זועבי: להשכרה ושיפוץ – שלוש רשויות מקומיות ערביות ניגשו, לאף אחד, כולם לא התקבלו, או בגלל בעיות בטפסים או בגלל שאין להם, התנאים של מבחני התמיכה לא מתאימים למקומות הערבים.

שינדי באבד: את מדברת על עכשיו?

חנין זועבי: כן, כן.

שינדי באבד: אבל עכשיו עוד לא הגישו דו"חות.

חנין זועבי: כן, כן, בטח הגישו.

שרון קדמי: חברת הכנסת צודקת לגבי השכירות.

חנין זועבי: השיפוץ והשכרה כן הגישו.

חנין זועבי: עכשיו, העניין של בניית מעונות, אני אגיד לך – אף רשות מקומית לא תגיש לך, בגלל שאין קרקעות.

חנין זועבי: אף רשות מקומית לא תגיש לך, לא תגיד לך אני רוצה תקציב לבניית מעונות יום.

חנין זועבי: היא תגיד לך תן לי את הקרקע, אין לנו קרקע לבנות.

אמנון כהן: כי על הקרקע בנו בית במקום שיבנו מעון?

חנין זועבי: בית גם בנו בלי רישיון כי אין היתרים.

אמנון כהן: כן, על הקרקע של המעון בנו בית בלי רישיון.

חנין זועבי: הקרקע שלהם לא מתירה, אז חבר הכנסת ---

אמנון כהן: אה, חשבתי.

חנין זועבי: אל תיכנס לעניין הזה.

אמנון כהן: לא, אני רמלאי, אז יש לנו שם מקום שרוצים לשים טיפת חלב ומישהו בנה וילה בשטח.

אמנון כהן: אני אומר, טיפת חלב, לילדים.

שרון קדמי: שיעשה שימוש חורג – ותהיה לו טיפת חלב.

חנין זועבי: 48% מהערים והכפרים הערבים אין להם תוכניות מתאר עד עכשיו, אז בוא לא ניכנס לאזור הזה.

אמנון כהן: טוב, זה דיון עכשיו תעסוקה.

חנין זועבי: אתה נכנסת לנושא הזה.

חנין זועבי: אז השאלה לא כמה מציעים, השאלה כמה מנצלים מהתצקיב.

אמנון כהן: כמה יכולים לנצל, בגלל אי עמידה בקריטריונים.

שרון קדמי: אני יכול להתייחס?

אמנון כהן: אתה תחליט מי, אתה ראש המערכת.

שרון קדמי: אני אתחיל ממעונות היום.

שרון קדמי: צר לי לאכזב אותך – 100% ניצול.

שרון קדמי: רגע, כסף שתוקצב – 100% ינוצל.

חנין זועבי: לפריפריה?

שרון קדמי: 100%.

אמנון כהן: תסביר את עצמך.

שרון קדמי: אני מקצה כמעט 100 מיליון שקל לבינוי מעונות יום.

שרון קדמי: אני אוציא 100 מיליון שקל.

שרון קדמי: כשכמעט 80הולך לבינוי, 15 לשיפוץ ולהשכרה, המודל לא הצדיק את עצמו.

שרון קדמי: באמת ניגשו מספר מאד מצומצם של רשויות, נכון, ערביות, שלא עמדו בתנאי הסף.

שרון קדמי: יכול להיות שצריך לשנות את תנאי הסף, נבדוק את זה.

שרון קדמי: אבל 100% ינוצל.

חנין זועבי: כמה רשויות ערביות ניגשו לבינוי?

שרון קדמי: עכשיו אנחנו נמצאים בבחינה.

שרון קדמי: החדר של וועדת המכרזים מפוצץ בארגזים.

חנין זועבי: כמה רשויות ערביות?

שרון קדמי: אני לא יודע להגיד לך.

אמנון כהן: ניגשו, הן רק ניגשו.

שרון קדמי: ניגשו, אני עוד לא יודע להגיד לך מספר.

רן רידניק: אין זוכים עדיין, הוא לא יכול להגיד לך.

רן רידניק: אבל יש כמות מאסיבית של אנשים שניגשו.

שרון קדמי: מאד.

אמנון כהן: כולל המגזר הערבי.

שרון קדמי: בוודאי.

שרון קדמי: עכשיו, בואי אני אגיד לך, אם אני אצטרך עוד כסף, הנה, רן שומע אותי, אני אביא עוד כסף.

שרון קדמי: בסדר?

שרון קדמי: אם אני אצטרך עוד כסף לבינוי, אני אביא עוד כסף לבינוי.

בן עמי: עשיתם סקר לראות איפה חסרים מעונות יום?

שרון קדמי: פה זאת שאלת הביצה והתרנגולת.

שרון קדמי: אתה שואל האם במכרז תל אביב, ששם הביקוש,

בן עמי: מה שחברת הכנסת חוטובלי ביקשה ...

קריאה: יש כמעט 15 שהגישו.

שרון קדמי: מהמגזר.

קריאה: מהמגזר, אני ספרתי.

קריאה: בינוי.

שרון קדמי: והשאלה שלך היא שאלה טובה, ואני לא יודע לענות לך תשובה חד ערכית, כי בתל אביב ---

אמנון כהן: הוא מהמ.מ.מ זה, בודק וחוקר.

שרון קדמי: אני יודע, אין לי בעיה.

שרון קדמי: בתל אביב ההיצע קטן מהביקוש.

שרון קדמי: זאת אומרת במרכז תל אביב הביקוש למעונות יום הרבה יותר גדול מההיצע.

שרון קדמי: זאת אומרת ששם עקרונית צריך לבנות הכי הרבה, נכון?

אמנון כהן: בתל אביב?

שרון קדמי: כן.

אמנון כהן: למה, שם יש שני ילדים וכלב.

אמנון כהן: מה?

שרון קדמי: הביקוש הכי גדול בתל אביב.

אמנון כהן: אתה אמרת שני ילדים וכלב.

שרון קדמי: ברמת אביב ג' ובצהלה.

רן רידניק: אבל הקרקע יקרה.

אמנון כהן: לכלב צריך מעון?

רן רידניק: גם לכלב יש מעון.

רן רידניק: את זה אנחנו לא מסבסדים כרגע.

חנין זועבי: כי שם עובדות, נשים עובדות שם.

חנין זועבי: בפריפריה הן לא עובדות.

אמנון כהן: אה, עובדות, זו הנקודה.

שרון קדמי: רגע, עכשיו השאלה אם בפריפריה, או נגיד בכפר ערבי – אני קודם אבנה את המעון או קודם אני אחכה שהאישה תצא לעבודה.

שרון קדמי: אז השאלה רגע, יש ביקוש?

קריאה: וגם תחבורה ציבורית.

שרון קדמי: ותחבורה ציבורית.

אמנון כהן: זה תמיד אחד עם השני.

אמנון כהן: אחד כובל את השני.

שרון קדמי: זאת אומרת התשובה היא לא חד ערכית, אבל בהמשך לזה -100% ינוצל ואם צריך, יהיה עוד תקציב.

אמנון כהן: רק אני מבקש, אני חושב שהנושא הזה הוא מאד חשוב.

אמנון כהן: מדובר בילדים במגזר, ולכן אני חושב, צריך להקים צוותים או מישהו מקצועי שילווה את ראש העיר, כי לפעמים בפרוצדורה, בניירות נופלים, ולפעמים חבל.

אמנון כהן: זאת אומרת, לקחת מישהו מקצועי בתחום הזה.

אמנון כהן: לפעמים בא בן אדם אומר, תשמע אני רוצה לקבל תקציב, הוא לא מקבל, אבל הוא לא יודע להגיש בקשה, כי היום בשביל לקבל תקציב, ראיתי איזה יום, תבחינים של משרדי ממשלה – ככה ניירת.

אמנון כהן: צריך רואי חשבון כדי למלא את זה.

אמנון כהן: ולפעמים הוא אומר – מה?

אמנון כהן: אין לי כסף.

שרון קדמי: מכובדי אנחנו, תוך כדי הישיבה, אני כבר אומר לך, הגישו לי 108 רשויות לבינוי.

קריאה: יכול להיות שרשות אחת הגישה כמה פעמים.

שרון קדמי: מוסדות ציבור הגישו מעל, כמעט 140 בקשות.

אמנון כהן: אוקי, אנחנו מבקשים שתראו ---

חנין זועבי: יושב הראש כהן, התוכנית היא לפריפריה.

חנין זועבי: בסופו של דבר הנתון שאנחנו צריכים כמה נוצל בפריפריה, כמה נוצל במרכז.

אמנון כהן: בסדר.

חנין זועבי: כי התוכנית היא תוכנית ייעודית לפריפריה.

אמנון כהן: בסדר, אחרי שיעברו את המכרזים.

אמנון כהן: הבנתי.

אמנון כהן: תמשיך בשאר הדברים והטענות אדוני, ואנחנו רוצים לסכם את הדיון.

שרון קדמי: בבקשה.

שרון קדמי: לגבי פרנסה בכבוד, תוך כדי הישיבה גם קיבלתי את המספרים, אני יכול להגיד לכם שבפרנסה בכבוד המספרים – נכון להיום השתתפו 1,500 תלמידים, 65% השמה.

שרון קדמי: השנה פעילים 12 קורסים, כ-250 לומדים, שחלקם הגדול יסתיים לקראת סוף השנה.

שרון קדמי: בסדר?

אמנון כהן: מה עושים אלה שלא השתלבו?

שרון קדמי: אני מניח מנסים להשתלב עוד פעם.

אמיר זועבי: כמה זה מהווה?

שרון קדמי: פרנסה בכבוד?

אמיר זועבי: מבחינת אחוזים, כן.

שרון קדמי: לא, זה העשור שבערסל.

אמנון כהן: איזה אחוזים, של מה אתה מדבר?

שרון קדמי: מבחינת מה?

שרון קדמי: זו תוכנית מאד קטנה ספציפית למגזר החרדי.

אמיר זועבי: במגזר החרדי לגבי האקדמאיים ולגבי דורשי העבודה.

שרון קדמי: 1,000 איש, זה כלום.

אמנון כהן: בווודאי שזה כלום, אבל זה תהליך.

שרון קדמי: זה פרומיל.

שרון קדמי: אני מסכים איתך.

שרון קדמי: הלאה.

שרון קדמי: לגבי השאלה של מר זועבי ושל חברת הכנסת זועבי וגם לגבי אדון סעיד.

שרון קדמי: לא יכולתי לצפות לשאלה טובה יותר.

שרון קדמי: אתמול שר התמ"ת ביקר בשפרעם ובטמרה והכריז ---

חנין זועבי: אתה מדבר על אזורי תעשייה?

שרון קדמי: והכריז שבשפרעם מבחינתו, יקום אזור תעשייה מרחבי שמשותף לטמרה ולשפרעם ולכל היישובים שמסביב.

שרון קדמי: אזור תעשייה מרחבי יהנה משורה ארוכה של הטבות, ובכלל זה חוק עידוד השקעות הון, עם שיעור נמוך של 6% אם אני לא טועה של מס חברות.

שרון קדמי: 6%.

שרון קדמי: אין דבר כזה בעולם.

שרון קדמי: עם מענקים, עם משיכה של חברות היי-טק.

שרון קדמי: זאת אומרת זה לא שהממשלה לא עושה את זה.

שרון קדמי: זה ייקח זמן, זה נכון, אבל אם אנחנו נצליח להקים בשפרעם למשל ---

סעיד סאלם: לכמה זמן זה מיועד?

סעיד סאלם: זה ייקח 10 שנים להקים אותו?

סעיד סאלם: 20 שנה להקים אותו?

שרון קדמי: אזור תעשייה מרחבי?

שרון קדמי: חודשים.

סעיד סאלם: אזור תעשייה בנצרת זה כבר 15 שנה ולא מצליחים להקים אותו.

שרון קדמי: תראה, אני מאד אוהב היסטוריה ---

סעיד סאלם: זה לנצרת, זה לא מרחבי.

סעיד סאלם: כשאתה מדבר על מרחבי, אז טוב שתהיה תוכנית וגם אינדיקציה בלוח זמנים.

שרון קדמי: בוא ואומר לך, אני לא היסטוריון.

שרון קדמי: אני מאד אוהב היסטוריה, אבל מה היה בנצרת ב-15 שנים האחרונות לא יעזור לנו לדיון עכשיו.

שרון קדמי: מה שיעזור לי לדיון עכשיו זה הפוטנציאל של 1,200 דונם שראינו בשפרעם.

אמנון כהן: תן לו לסיים.

שרון קדמי: והאמירה של שר התמ"ת הייתה מאד ברורה.

שרון קדמי: ה-1,200 דונם האלה צריכים להיות מנוצלים לאזור תעשייה מרחבי שישרת את כל המרחב.

קריאה: מה התקציב שלכם?

שרון קדמי: כרגע עוד אין תקציב, כי התקציב הוא לא הבעיה.

אמנון כהן: הבירוקרטיה.

שרון קדמי: צודק אדוני.

שרון קדמי: הבעיה היא לאשר תב"עות, זה לייצר תשתית, זה להביא מפעלי עוגן.

שרון קדמי: כי אם יהיה לי אזור תעשייה מרחבי בלי מפעל עוגן, יש בעיה.

אמיר זועבי: בדיוק, זה מה שחשוב.

אמיר זועבי: תן לי להסב תשומת ליבך למשהו.

אמיר זועבי: בעבר הופרשו אזורי תעשייה.

אמיר זועבי: הוקמו אזורי תעשייה, אבל הניצול היה לדעתי מאד גרוע, כי היה חסר מנגנון בקרה מצד הממשלה.

אמיר זועבי: אתה תתפלא שאזורי התעשייה שהוקמו, חלק מהם שווקו למחסנים ושימשו לרשויות מקומיות.

אמנון כהן: ולדיור.

אמיר זועבי: ואפילו יש ---

שרון קדמי: אז ככל שזה תלוי בעבדך הנאמן ובשר התמ"ת זה לא יקרה, כל עוד הם יושבים בתפקיד.

אמיר זועבי: צריך מנגנון בקרה מאד הדוק, אפילו לדעתי צריך לחקור היסטורית על מנת לשפר את האזורים שהוכרז עליהם בעבר.

שרון קדמי: אני מסכים.

שרון קדמי: עוד הערה אחת שאשר כתב לי פה בצדק – מסלול תעסוקה – כל מי שהגיש בקשה – קיבל.

שרון קדמי: כל מי שהגיש בקשה – קיבל.

שרון קדמי: ולגבי אזורי תעשייה, אני עדיין לא יכול כמדינה, לחייב מפעל פלוני אלמוני, ללכת למקום X.

שרון קדמי: אם לחבר הכנסת כהן ---

חנין זועבי: לפתות אותו, לא להכריח אותו.

שרון קדמי: או, אז זה חוק עידוד השקעות הון.

אמנון כהן: אז זה מה שאנחנו עושים.

שרון קדמי: אני אומר לו – תלך לפריפריה, תקבל 6% מס חברות.

שרון קדמי: אני אעזור לך במסלול תעסוקה.

אמנון כהן: למשל.

אמנון כהן: זה מה שאנחנו מדברים.

אמנון כהן: לתת לו סוכרייה.

שרון קדמי: אבל אני לא יכול להגיד לו, אני לא יכול לחייב אותו ללכת למקום X.

אמנון כהן: סוכרייה.

אמנון כהן: הכל כלכלי בנוי, מה זה פה אתה יכול להכריח מישהו?

אמיר זועבי: אבל אתה צריך ליזום ולעודד אותו לבוא.

אמנון כהן: אוקי, יש לי ישיבת סיעה.

אמנון כהן: אני רק רוצה לסכם את הדיון החשוב הזה.

אמנון כהן: ראשית, אני רוצה להודות למנכ"ל משרד התמ"ת, ידידי שרון קדמי וכל הצוות המקצועי שלו.

אמנון כהן: אני רוצה להודות למחלקת מחקר שלנו, מ.מ.מ, תודה רבה, באמת אתה תרמת רבות ואתה עוד תמשיך לתרום, כי אנחנו כל פעם נכנסים לנישה חדשה בנושא של תעשייה ותעסוקה.

אמנון כהן: ניכנס למגזרים, נכנס גם לדברים אחרים.

אמנון כהן: הסבו את תשומת ליבי שיש גם בעיה של תעסוקה במגזר הנכים.

שרון קדמי: אנשים מוגבלים.

אמנון כהן: מוגבלים, בכל מיני דברים.

אמנון כהן: אנחנו נראה איך המשרד נערך לנושא הזה.

אמנון כהן: אנחנו דיברנו שהכנת מסמך של מ.מ.מ.

אמנון כהן: בנושא שירות אזרחי.

שרון קדמי: אני אשמח לקבל אותו.

אמנון כהן: אנחנו רוצים לראות כמה שיותר אזרחים נכנסים, כולל במגזר, נכנסים לשירות אזרחי ואיך הוא בנוי.

אמנון כהן: לא רק לתת שירות לאזרח שהוא צריך לתת, לשלב בתוכו כבר אלמנטים של שילוב של תעסוקה או למידה, של הסבה מקצועית כזו או אחרת, הכשרה מתאימה שבגמר של שירות אזרחי, כבר יהיה לו איזה שהוא מקום, אפילו במקום שהוא התנדב בו, יכול להיות שיקלטו אותו בגלל שהוא כבר היה טוב שם ונתתם לו הכשרה מתאימה, כי זו עוד דרך לשלב אותו בחברה.

אמנון כהן: אדוני, אני מודה לכם מאד.

אמנון כהן: אני חושב שאתם עוד לא מגיעים לאוכלוסיות.

אמנון כהן: אני חושב שתעשו איזה שהוא שיתוף פעולה עם האנשים המדהימים האלה שיושבים כאן, שהם באים מהשטח.

אמנון כהן: אם לא תתנגדי, הכנתי מסמך טוב, אם אני אעביר להם את זה, ובאיזה שהוא יום תגידו אתם מי הגופים המקצועיים שיכולים לשבת וללמוד את זה, כי זה מהשטח.

אמנון כהן: אני יכול לתת להם את המסמך שלך?

חנין זועבי: כן, כן.

אמנון כהן: את מסכימה?

חנין זועבי: כן, בטח.

אמנון כהן: אז תעברו על זה.

אמנון כהן: חברת הכנסת זו הנציגה.

אמנון כהן: אם אתם חושבים שיש משהו כפיילוט להקים את הנושא, להראות את זה באמת בשטח איך זה מתנהל.

אמנון כהן: אני מציע גם לחבר אנשים מהשטח.

אמנון כהן: כמו שלקחתם פה גברת נכבדה מהמגזר והיא יודעת איך להגיע לכל דבר, גם במגזר הזה לקחת, ואז להגיע לנישות מסוימות, לעודד, להוציא את האנשים שקשה להגיע אליהם.

אמנון כהן: אלא אם כן האנשים מכירים את עצמם.

אמנון כהן: כמו במגזרים גם אמרתי, למה אמרתי, גם במגזר החרדי יש כל מיני חסידויות, כל מיני חצרות, כל מיני דברים, לכן אני חושב שהקשר עם הקהילות האלה צריך להיות פרטני, עם כל חצר וחצר לגופו של עניין, אתם יודעים איך למצוא את הדברים האלה.

אמנון כהן: יש לכם נציגים נאמנים בכנסת ישראל, שיכולים לסייע, ואני כמובן גם נרתם לעזור לכם.

אמנון כהן: המטרה היא באמת להגיע לפרט, להוציא אותם ממעגל של עוני, להגיע לתעסוקה הולמת וגם לשכר הולם.

אמנון כהן: ולא שבעל ואישה יעבדו והם עדיין יישארו עניים.

אמנון כהן: אנחנו לא רוצים את זה.

אמנון כהן: אנחנו רוצים שאם כבר עשינו את המהלך הזה, אנחנו ניתן להם להתפרנס בכבוד ולתת מענה לילדים שלהם.

אמנון כהן: תודה רבה על ההשתתפות.

אמנון כהן: אנחנו בתיאום אתכם נזמן אותך פעם בכמה זמן לדברים כאלה.

שרון קדמי: בכבוד רב.

אמנון כהן: תודה רבה.